Μεταφράζω βιαστικά από το site του BBC, αδυνατώντας να κάνω περαιτέρω σχόλια…\nΆνδρας που συνελλήφθη να κάνει σεξ με το ποδήλατό του καταδικάστηκε σε τριετή επιτήρηση.\nΟ Robert Stewart, 51 ετών, παραδέχτηκε ότι παραβίασε τη δημόσια ειρήνη επιδιδόμενος σε ανάρμοστη συμπεριφορά και προσομοιώνοντας τη σεξουαλική λειτουργία.\nΟ αστυνόμος Colin Miller τοποθέτησε τον Stewart στο μητρώο σεξουαλικών παραβατών για τρία χρόνια.\nΟ κ. Stewart συνελλήφθη επ' αυτοφώρω με το ποδήλατό του από τις καθαρίστριες των δωματίων στο δωμάτιό του στον ξενώνα Aberley House στο Ayr.\nΟ εισαγγελέας Gail Davidson είπε στο Δικαστήριο: “Χτύπησαν την πόρτα πολλές φορές και δεν πήραν απάντηση. Χρησιμοποιώντας το πασπαρτού κλειδί άνοιξαν την πόρτα και είδαν τον κατηγορούμενο γυμνό από τη μέση και κάτω, και φορώντας μόνο ένα μπλουζάκι, να κρατάει το ποδήλατο και να μετακινεί τους γοφούς του μιμούμενος τη σεξουαλική πράξη.\nΚαι οι δύο καθαρίστριες υπέστησαν σοκ. Ο Αστυνόμος Colin Miller είπε στο Stewart: “Σχεδόν 40 χρόνια στην υπηρεσία νόμιζα ότι είχα δει κάθε γνωστή διαστροφή, αλλά αυτό εδώ είναι καινούργιο για μένα. Δεν έχω ακούσει για 'ποδηλατο-εραστή'.\nΟ Stewart αρνήθηκε την κατηγορία, ισχυριζόμενος ότι προήλθε από μια παρεξήγηση, αφού είχε καταναλώσει μεγάλη ποσότητα αλκοόλ.\nΟ εργένης ζούσε στον ξενώνα από τον Οκτώβριο του 2006, οπότε είχε μετακομίσει από το σπίτι του στο Girvan. Τώρα ζει στο Ayr.\nΣυμπέρασμα: Όταν θες να χαμουρευτείς με το ποδήλατό σου, καλό είναι να πας σε ένα εχέμυθο ξενοδοχείο.\nΔείτε και το πρωτότυπο κείμενο της είδησης.\nΔημοσιεύθηκε από τον στα 07:40:02\nΤο Σαββατοκύριακο βρέθηκα στη Ρώμη για το 7ο Παγκόσμιο Κύπελλο Kick Off (Campione once more :) ). Είχα την ευκαιρία, μεταξύ πολλών άλλων (τι υπέροχο μέρος), να δω και το πόσο διαδεδομένη είναι η ποδηλασία σε μια πόλη που δεν έχει τις ποδηλατικές υποδομές που συναντώνται στη βόρεια Ευρώπη.\nΙδιαίτερη εντύπωση μου προκάλεσαν τα παιδικά καθίσματα ποδηλάτων που έβλεπα γύρω μου. Ίσως και να είναι ένδειξη γενναιότητας ή και απερισκεψίας, αν λάβουμε υπ' όψη την οδηγική συμπεριφορά των Ιταλών! Σε αντίθεση με το Βερολίνο, όπου είχα δει και πολλά παιδικά trailer, οι Ρωμαίοι ποδηλάτες-γονείς προτιμούν τα καθίσματα και μάλιστα αρκετοί είχαν καθίσματα που τοποθετούνται μπροστά, μεταξύ του οδηγού και του τιμονιού, και όχι πίσω. Νομίζω ότι αυτή η λύση είναι η καλύτερη γιατί ο οδηγός έχει πάντα στο οπτικό του παιδιού το παιδί, το οποίο με τη σειρά του μπορεί να απολαμβάνει τη διαδρομή και όχι να βλέπει την ιδρωμένη πλάτη του μπαμπά :P\nΦυσικά, μπροστινά και πίσω καθισματάκια μπορούν να συνδυαστούν, όπως φαίνεται στη φωτογραφία, αφήνοντας χώρο και για ένα καλαθάκι με ψώνια.\nΠαρεπιπτόντως, αν γνωρίζει κανείς πού μπορώ να βρω μπροστινά παιδικά καθίσματα στην Ελλάδα, ας μου δώσει τα φώτα του. Grazie.\nΔημοσιεύθηκε από τον στα 08:57:26\nΘεωρώ ότι τα αναδιπλούμενα ποδήλατα είναι με διαφορά τα καλύτερα ποδήλατα για την πόλη. Σε αντάλλαγμα μερικών ελάχιστων συμβιβασμών στην ταχύτητα και στη δυνατότητα μεταφοράς αντικειμένων, προσφέρουν μια πρωτόγνωρη, για όσους δεν τα ξέρουν, ευελιξία στον τρόπο μετακίνησης.\nΣε πιάνει λάστιχο στη μέση του πουθενά και είσαι χωρίς εργαλεία; Κουράζεσαι και ο δρόμος της επιστροφής φαίνεται Γολγοθάς; Σε πιάνει βροχή και δεν έχεις όρεξη για θαλάσσια σπορ; Αν έχεις σπαστό, διπλώνεις το ποδήλατο, παίρνεις το πρώτο ταξί/λεωφορείο/τραίνο και γυρίζεις σπίτι σου.\nΜήπως πάλι σε βολεύει το μετρό για την καθημερινή μετακίνησή σου, αλλά η απόσταση από το σταθμό αποβίβασης μέχρι τον προορισμό σου είναι μεγάλη για να την περπατήσεις; Αν έχεις σπαστό, το παίρνεις μαζί σου στη διαδρομή και καλύπτεις την τελική απόσταση εύκολα ποδηλατώντας.\nΜήπως τέλος φοβάσαι ότι αργά η γρήγορα το ποδήλατό σου θα πέσει θύμα κλοπής; Αν έχεις σπαστό, το παίρνεις μαζί σου και δεν το εκθέτεις σε κανένα κίνδυνο κλοπής.\nΞεφεύγω όμως. Επί του θέματος:\nΗ Bike Friday είναι μια από τις κορυφαίες εταιρίες κατασκευής αναδιπλούμενων ποδηλάτων. Δυστυχώς, όπως συμβαίνει και με πολλές άλλες (Brompton, Moulton, Birdy, Mezzo κλπ), τα ποδήλατά της δε διατίθενται στη χώρα μας. Τα μοντέλα της ως τώρα δεν αποσκοπούσαν τόσο στην ευκολία (ανα)δίπλωσης, όσο στην οδηγική απόδοση. Τα πράγματα δείχνουν όμως να αλλάζουν με το νέο Bike Friday Tikit, που δείχνει εντυπωσιακά χαρακτηριστικά στον τομέα “(ανα)δίπλωση”: η διαδικασία είναι πολύ γρήγορη, το μέγεθος του διπλωμενου ποδηλάτου είναι μικρό και υπάρχει η δυνατότητα κύλισής του για ευκολότερη μεταφορά. Δείτε μια μικρή επίδειξη.\nΔημοσιεύθηκε από τον spyros στα 11:52:48\nΠοδηλατικές βόλτες εν Αθήναις\nΕίδα τις προάλλες το site του Acropolis Bikes. Πρόκειται, όπως το ορίζουν οι ιδιοκτήτες του, για ένα “γραφείο εναλλακτικού τουρισμού εξειδικευμένο στις δραστηριότητες με ποδήλατο”. Πιο συγκεκριμένα, το Acropolis Bikes οργανώνει ποδηλατικές βόλτες μέσα στην Αθήνα, νοικιάζει ποδήλατα και πουλάει ποδήλατα ή εξοπλισμό σε φαινομενικά καλές τιμές (γράφω “φαινομενικά” γιατί δεν έχω δει τα ποδήλατα).\nΓια να πάρετε μια ιδέα των παρεχόμενων διαδρομών, η διαδρομή “Οι δρόμοι των Αρχαίων” περνάει από την Αρχαία Αγορά, τη Ρωμαική Αγορά, το Θέατρο Διονύσσου και την Πλάκα, έχει διάρκεια 2 ώρες, καλύπτει μια απόσταση 9 χιλιομέτρων και περιλαμβάνει και “στάση για χυμό και κέικ” :). Κατόπιν συμφωνίας παρέχεται και επαγγελματίας ξεναγός.\nΔεν είμαι σε θέση να γνωρίζω για την ποιότητα των υπηρεσιών του Acropolis Bikes, αλλά η ιδέα μου αρέσει. Κατ’ αρχήν η δυνατότητα ενοικίασης επιτρέπει σε όσους θέλουν να δοκιμάσουν το ποδήλατο χωρίς να δεσμευτούν με την αγορά του. Επιπλέον οι βόλτες οργανώνονται σε ενδιαφέρουσες διαδρομές (πολλοί από μας έχουμε από το σχολείο να πάμε στην Ακρόπολη και στις γύρω περιοχές - που παρεπιπτόντως είναι πολύ όμορφες και σε κάνουν να ξεχνάς ότι βρίσκεσαι μεσα σε μια πόλη 5 εκατομμυρίων κατοίκων) και το ποδήλατο σου επιτρέπει να δεις με άλλο μάτι την πόλη.\nΔημοσιεύθηκε από τον spyros στα 10:28:30\nΜοιραστείτε το άρθρο | 9 σχόλια\nΑπλά μαθήματα για Έλληνες οδηγούς…\nΤο σημερινό μας μάθημα θα είναι εύκολο και συνοπτικό:\n“Το λένε φλας και είναι απλό”.\nΑποστηθίστε το, γράψτε το 100 φορές στο τετράδιο, ηχογραφήστε το και βάλτε το να παίζει στο mp3 player όταν κοιμάστε, κάντε ό,τι καταλαβαίνετε, αλλά για όνομα του Θεού, ΝΑ ΒΓΑΖΕΤΕ ΦΛΑΣ όταν στρίβετε.\nΔημοσιεύθηκε από τον spyros στα 07:36:38\nΜοιραστείτε το άρθρο | 3 σχόλια


Αναχώρησε για το διάστημα η πρώτη επιχειρησιακή "αποστολή του δράκου" των SpaceX και NASA\nΑρχική Special Topics Αναχώρησε για το διάστημα η πρώτη επιχειρησιακή “αποστολή του δράκου” των SpaceX...\nΑναχώρησε για το διάστημα η πρώτη επιχειρησιακή “αποστολή του δράκου” των SpaceX και NASA\n16 Νοεμβρίου 2020 - 13:51\nΗ SpaceX είναι η πρώτη ιδιωτική εταιρεία που στέλνει αστροναύτες στον Διεθνή Διαστημικό Σταθμό (ISS). Ένα επίτευγμα που ολοκληρώθηκε, μετά από χρόνια συνεργασίας με τη NASA. Για την ανάπτυξη ανθρώπινων δυνατοτήτων διαστημικών πτήσεων.\nΣτις 7:27 μ.μ. EST (4:27 μ.μ. PST), οι αστροναύτες της NASA Νταγκ Χούρλι, Μπομπ Μπάκεν, Μάικλ Χόπκινς, Βίκτορ Γκλόβερ και ο αστροναύτης JAXA Σότσι Νόγκτσι αναχώρησαν από το εκτοξευτή 39-A από το Διαστημικό Κέντρο Kennedy της Φλόριντα με προορισμό το ISS. Εκεί θα μείνουν μέχρι τον Ιούνιο του 2021.\nΤο πρόγραμμα εκτόξευσης SpaceX αναπτύχθηκε στο πλαίσιο του προγράμματος εμπορικού πληρώματος.\nΣτο οποίο η NASA επέλεξε δύο ιδιωτικές εταιρείες για την κατασκευή συστημάτων εκτόξευσης και μεταφοράς αστροναυτών στο ISS από το έδαφος των ΗΠΑ.\nΗ SpaceX επιλέχθηκε παράλληλα με την Boeing και από τη NASA το 2014. Για να δημιουργήσουν τα αντίστοιχα συστήματα τους και την κάψουλα Dragon Falcon.\nΜια επιτυχημένη δοκιμή κατά την πτήση του συστήματος εκτόξευσης του Crew Dragon τον Ιανουάριο του 2020 βοήθησε να ξεκαθαρίσει ο δρόμος για την πρώτη ιστορική απογείωση με αστροναύτες από το Διαστημικό Κέντρο Kennedy της Φλόριντα στις 30 Μαΐου.\nΟ Νταγκ Χούρλι και ο Μπομπ Μπάκεν της NASA πέρασαν δύο μήνες στο ISS πριν επιστρέψουν στη Γη με ασφάλεια στην κάψουλα.\nΤρεις από τους τέσσερις αστροναύτες σε αυτήν την αποστολή έχουν περάσει στο διάστημα προηγουμένως, αλλά για τον Βίκτορ Γκλόβερ, είναι η πρώτη του φορά.\nΑυτή είναι η πρώτη φορά που οι αστροναύτες ξεκίνησαν στο διάστημα κατά τη διάρκεια μιας τακτικής επιχειρησιακής αποστολής της NASA από το τέλος του προγράμματος Shuttle το 2011.\nΠροηγούμενο άρθρο45χρονος μολύνθηκε πολλές φορές από κορονοϊό, που μεταλλάχθηκε στο σώμα του και πέθανε\nΕπόμενο άρθροΑύριο Τρίτη η παρουσίαση του σχεδίου εμβολιασμού COVID-19, στην χώρα μας


Το οικοδομικό... όραμα της κυβέρνησης Μητσοτάκη | Η Εφημερίδα των Συντακτών\nΕΝΤΥΠΗ ΕΚΔΟΣΗ 09.09.2019, 17:33\nΗ αλήθεια είναι ότι ο κ. Μητσοτάκης έχει κρύψει με περισσή επιμέλεια τόσο το πραγματικό του σχέδιο για την οικονομία όσο και τον τρόπο που θα προσπαθήσει να το υλοποιήσει.\nΜε γενικόλογους αφορισμούς και υποσχέσεις, μοιάζει με ένα μάγειρα που προσπαθεί να επινοήσει τρόπους για να φτιάξει ομελέτα χωρίς να σπάσει αυγά. Επίσης φαίνεται ότι ο περίφημος νεωτερισμός, τον οποίο προβάλει πασπαλισμένο με αριστεία, δεν είναι τίποτα περισσότερο και τίποτα λιγότερο από μια επιστροφή στο... παρελθόν.\nΑς ξεκινήσουμε όμως από τα εύκολα. Αν προσπαθήσει κανείς να διεισδύσει στις πομπώδεις φράσεις, εκείνο που διακρίνει είναι ότι η κυβέρνηση Μητσοτάκη έχει σαφή στόχο να επιστρέψει την οικονομία στην εποχή της... οικοδομής. Οι παρεμβάσεις που έχει κάνει για το Ελληνικό –που δεν είναι τίποτα άλλο παρά μπίζνες real estate–, οι στοχευμένες φοροελαφρύνσεις, αλλά και τα σχέδια για την «αξιοποίηση του αιγιαλού και της παραλίας» δεν συνθέτουν τίποτα περισσότερο και τίποτα λιγότερο παρά ένα ολοκληρωμένο σχέδιο επιστροφής στο... μπετόν.\nΚαι πού βρίσκεται το πρόβλημα, θα αναρωτηθούν κάποιοι; Η οικοδομή δεν εξασφάλισε για περίπου μισό αιώνα τούς ιλιγγιώδεις -για τα ελληνικά δεδομένα- ρυθμούς ανάπτυξης; Η οικοδομή δεν έδωσε ψωμί στους Ελληνες, ακόμα και σε αυτούς που τη δεκαετία του ’50 επέστρεφαν στην ελευθερία, έπειτα από τις εξοντωτικές ποινές που τους είχαν επιβληθεί λόγω των πολιτικών τους φρονημάτων; Η οικοδομή δεν ήταν εκείνη που ζωντάνεψε την επαρχία;\nΝαι. Δεν υπάρχει αμφιβολία ότι στο παρελθόν η οικοδομή λειτούργησε ως η «ατμομηχανή της ελληνικής οικονομίας». Σήμερα όμως η οικοδομή α λα Μητσοτάκη είναι πολύ πιθανόν να γίνει η αιτία για μια καινούργια και πιο καταστρεπτική οικονομική κρίση. Γιατί η οικοδομή πριν από την κρίση ήταν η οικοδομή των πολλών, ενώ η οικοδομή που προετοιμάζει η κυβέρνηση Μητσοτάκη είναι η οικοδομή των λίγων.\nΑλλά ας πάρουμε τα πράγματα από την αρχή. Η οικοδομή των προηγούμενων δεκαετιών βασίστηκε σε υγιείς βάσεις. Χτίστηκε πάνω σε πραγματικές ανάγκες. Φυσικά είχε το μικρόβιο της κερδοσκοπίας -όπως άλλωστε συμβαίνει με κάθε οικονομική δραστηριότητα- αλλά η μεγέθυνσή της ήταν σε άμεση συνάρτηση με τις ανάγκες -στεγαστικές, εμπορικές, επαγγελματικής εγκατάστασης- της ελληνικής κοινωνίας. Αποτυπώνεται άλλωστε στην εξέλιξη του δείκτη της ιδιοκατοίκησης και στις στατιστικές του εμπορίου και των επαγγελματικών δραστηριοτήτων.\nΣε αυτήν τη διαδρομή που ξεκίνησε στις αρχές της δεκαετίας του ’50, η οικοδομή χρηματοδοτήθηκε κυρίως από την αποταμίευση, τα μεταναστευτικά εμβάσματα και τις υπεραξίες της ίδιας της γης. Οι τράπεζες απουσίαζαν. Η εμπλοκή τους -χρηματοδότηση-ξεκίνησε μόλις στις αρχές του ’00. Τι κατάφεραν; Σε λιγότερο από μια δεκαετία έσκασε μια φούσκα που μεγάλωσε με τα εύκολα δανεικά που υποκατέστησαν το ποτισμένο με αίμα και ιδρώτα κομπόδεμα.\nΗ οικοδομή που θέλει ο κ. Μητσοτάκης είναι κάτι το εντελώς διαφορετικό. Είναι η οικοδομή του Λάτση και των επενδυτών του. Είναι η οικοδομή των funds. Είναι η οικοδομή των Κινέζων και κάποιων Ελλήνων φραγκάτων που εκμεταλλεύτηκαν την κρίση και τώρα σαν φουσκωμένα παγόνια τριγυρνούν στις γειτονιές της Αθήνας για να ανακαλύψουν... ευκαιρίες. Είναι η ίδια οικοδομή με εκείνη που αναπτύχθηκε στο Βερολίνο, στις μεγάλες πόλεις της Γερμανίας, στη Μαδρίτη... όπου οι «επενδυτές» σε ελάχιστα χρόνια έγιναν ιδιοκτήτες χιλιάδων κατοικιών και με τις πρακτικές τους -αυξήσεις ενοικίων, εξώσεις, ξεσπίτωμα- προκάλεσαν στεγαστική κρίση.\n«Δολοφόνοι» της οικοδομής ήταν όλες -μηδέ του ΣΥΡΙΖΑ εξαιρουμένου- οι μνημονιακές κυβερνήσεις. Το πέτυχαν με την υπερφορολόγηση, με την αναγκαστική μετανάστευση εκατοντάδων Ελλήνων, με την οικονομική περιθωριοποίηση λόγω χρεών, με τη δημογραφική συρρίκνωση, με την κατάρρευση του μύθου για το «κανείς δεν έχασε αγοράζοντας γη...». Η κυβέρνηση του κ. Μητσοτάκη που πήρε τη σκυτάλη ξεκίνησε την «ανοικοδόμηση». Γι’ αυτήν ήταν ξεκάθαρο ότι η δική της εκδοχή για την αγορά ακινήτων, δεν θα έχει καμία σχέση με την οικοδομή του «κεραμιδιού», της «προίκας», του ενοικίου για συμπλήρωμα για τα γηρατειά, του εξοχικού... Στη δική της ιστορία όμως η αγορά ακινήτων δεν στέγαζε όνειρα, αλλά τρόμπες που φουσκώνουν τα μαύρα μπαλόνια μιας νέας φούσκας. Και όταν θα ολοκληρωνόνταν το έργο της «αναμόρφωσης», τότε το μόνο που θα απέμενε από το χθες θα ήταν αναμνήσεις.\nΗ οικοδομή και η αγορά ακινήτων που προωθεί ο κ. Μητσοτάκης είναι αυτή που καταλήγει στο... Χρηματιστήριο. Το παιχνίδι που με μεθοδικότητα στήνεται σήμερα δεν έχει καμία σχέση με το «κεραμίδι», αλλά με τον τζόγο. Ποιοι είναι σήμερα οι μεγαλύτεροι ιδιοκτήτες; Οι τράπεζες και τα funds που, μέσω των δανείων, ελέγχουν εκατομμύρια σπίτια, μαγαζιά, γραφεία, οικόπεδα και αγροτεμάχια. Πώς βγάζουν λεφτά; Από τον τζόγο. Οχι αυτόν του καζίνου και της μπαρμπουτιέρας, αλλά τον άλλο. Εκείνον που τον βαπτίζουν... ανάπτυξη. Αυτόν που οι πολλοί ανταλλάσσουν τις ελπίδες για καλύτερη ζωή με μετοχές. Τον τζόγο που τόσο καλά γνωρίζει ο κ. Λάτσης και οι συνάδελφοί του. Η συνταγή τους; Αγοράζω, xτίζω, πακετάρω και πουλάω με μορφή μετοχών, ομολόγων... Εναν τζόγο που γνωρίζουν πολύ καλά οι Αριστοι, αφού επινοήθηκε στις ΗΠΑ και στον οποίο πάντα χαμένη είναι η «πλέμπα», στην οποία έχουν φορτώσει τα σαπάκια τους.\nΗ οικοδομή του κ Μητσοτάκη δεν είναι τίποτα άλλο παρά η μετατροπή σε «χαρτιά»: του Ελληνικού, των «επενδύσεων» real estate, των χιλιάδων κατοικιών που απέκτησαν στη διάρκεια της κρίσης οι τράπεζες και οι «επενδυτές». «Χαρτιά», που έπειτα από κάμποσα «γυρίσματα» θα βρεθούν στα χέρια της «πλέμπας», από την οποία θα τα ξαναπάρουν πίσω όταν σκάσει η φούσκα που θα έχουν στήσει οι ίδιοι.\nΑΠΟΨΕΙΣ 20.09.2018, 15:29\nΝεκρανασταίνοντας ηττημένες απόψεις\nΟι εξαγγελίες Μητσοτάκη δείχνουν με εξαιρετικά αποκαλυπτικό τρόπο ποια είναι η πραγματική νεοφιλελεύθερη πολιτική, καθώς ο πρόεδρος της Ν.Δ. νεκρανασταίνει τις απόψεις του ΔΝΤ για το μέλλον της κοινωνικής...


PROGNOSTIKA STOIXIMATOS - BET TIPS -NEWS: Η επιστροφή του «Κολοσσού»\nΗ επιστροφή του «Κολοσσού»\nΟριστικοποιήθηκε η επιστροφή του Τραϊανού Δέλλα στην ΑΕΚ. Ο 34χρονος στόπερ πέρασε από τα γραφεία της ΠΑΕ και με συνοπτικές διαδικασίες υπόγραψε μονοετές συμβόλαιο. «Να γίνουμε ξανά μία οικογένεια», ήταν το πρώτο σχόλιο του «Κολοσσού», ως παίκτης της Ενωσης πλέον.\nΟ 34χρονος στόπερ έδωσε τα χέρια με τον Σταύρο Αδαμίδη και την επόμενη σεζόν θα αγωνίζεται με την κιτρινόμαυρη φανέλα έναντι 300.000 ευρώ. Η ανακοίνωση της ΠΑΕ ΑΕΚ έχει ως εξής: «Η ΠΑΕ ΑΕΚ ανακοινώνει την έναρξη της συνεργασίας της με τον Τραϊανό Δέλλα. Ο ποδοσφαιριστής υπέγραψε συμβόλαιο ενός έτους με την ομάδα».\n«Η αγάπη για την ΑΕΚ με οδήγησε να επιστρέψω. Από εκεί και πέρα, είδα ότι η διοίκηση της ομάδας θέλει να κάνει κάτι καλό και πιστεύω ότι μπορώ να βοηθήσω. Θα είναι μια δύσκολη χρονιά. Πρέπει να δουλέψουμε για να αντεπεξέλθουμε στους στόχους και όλοι μαζί μπορούμε να καταφέρουμε κάτι καλό», σημείωσε αρχικά ο Τραϊανός Δέλλας και συνέχισε προαναγγέλλοντας ότι θα κλείσει την καριέρα του στην Ενωση: «Είναι η τελευταία μου χρονιά και ευελπιστώ να συνδυαστεί με έναν τίτλο. Θα είναι ότι καλύτερο για εμένα. Πιο σημαντική, βέβαια, είναι η ομάδα και η επιστροφή της στους τίτλους. Στόχος μου είναι να βοηθήσω σε αυτό».\nΣε ερώτηση αν πιστεύει ότι η διοικητική δυναμική που έχει μια ομάδα παίζει τον πρώτιστο ρόλο για να πάει μια ομάδα καλά: «Νομίζω ότι σε καμία ομάδα τα διοικητικά δεν μπορούν να επηρεάσουν τόσο πολύ τον αγωνιστικό τομέα. Τα πάντα εξαρτώνται από τα αποτελέσματα. Αυτά βοηθάνε στην ηρεμία. Αν τα αποτελέσματα είναι αυτά που πρέπει, ακόμα και να μην είσαι στην καλύτερη κατάσταση διοικητικά, τότε τα προβλήματα καλύπτονται».\nΚαι κατέληξε αναλύοντας τους στόχους του στην εφετινή ΑΕΚ και το πώς θα προσπαθήσει να βοηθήσει τους νεότερους ποδοσφαιριστές του ρόστερ: «Η ΑΕΚ για εμένα σημαίνει πολλά. Αυτή την ομάδα την αγάπησα, όπως πιστεύω ότι και ο κόσμος έχει εκτιμήσει κάποια πράγματα. Δεν πρέπει να λέμε πολλά, αλλά να κάνουμε πράγματα για την ομάδα. Θα δουλέψω σκληρά στην προετοιμασία, όπως όλα τα παιδιά, για να βγάλουμε το 100% για την ΑΕΚ. Τώρα αν εγώ θέλω να κάνω κάτι και ο διπλανός δεν θέλει ή δεν μπορεί, δεν θα φταίω εγώ. Πρέπει να γίνουμε μια οικογένεια. Οι εμπειρότεροι θα προσπαθήσουμε με τον χαρακτήρα που έχουμε ως παίκτες και ως άνθρωποι να μεταδώσουμε κάποια πράγματα στους νεότερους. Εξαρτάται από αυτούς εάν θέλουν να μάθουν από εμάς κάποια πράγματα».\nΟ «Τράι» χαίρει της εκτίμησης των ανθρώπων της Ενωσης, οι οποίοι πιστεύουν πως στο πρόσωπό του βρίσκουν μια αξιόπιστη λύση για την άμυνα. Σίγουρα υπάρχουν ερωτηματικά για την ηλικία του και το γεγονός ότι είναι σε αγωνιστική απραξία από τα τέλη Φεβρουαρίου όταν αποχώρησε από την Ανόρθωση. Με την Κυρία του κυπριακού ποδοσφαίρου, έγραψε 35 συμμετοχές στις δύο σεζόν που αγωνίστηκε στο πρωτάθλημα της Μεγαλονήσου.\nΝα σημειωθεί τέλος πως η επιλογή της διοίκησης να επανεντάξει στο δυναμικό της ΑΕΚ τον Τραϊνό Δέλλα και τον Νίκο Λυμπερόπουλο έχει να κάνει εν πολλοίς και με την ισορροπία που επιθυμεί να επαναφέρει στα αποδυτήρια της ομάδας. Η εμπειρία τους είναι αδιαμφισβήτητη, επομένως θα βοηθήσουν προς αυτή την κατεύθυνση.


Πάτρα: Συνένωση δυνάμεων για τα παιδιά - Κανένα χωρίς πρωινό - Pelop.gr\nΠάτρα: Συνένωση δυνάμεων για τα παιδιά - Κανένα χωρίς πρωινό\nΜε στόχο την κάλυψη όλων των μαθητών που οι οικογένειές τους αδυνατούν να τους παράσχουν πρωϊνό, αλλά και δεκατιανό δημοτική αρχή, Ενωση Συλλόγων Γονέων και Κηδεμόνων του Δήμου Πατρέων και εκπαιδευτική κοινότητα συνενώνουν τις δυνάμεις τους για το καλύτερο αποτέλεσμα.\nΠέρυσι ο Δήμος διένειμε γάλο και κολατσιό σε 1.500 και μεμονωμένα σύλλογοι διδασκόντων διαφόρων σχολείων, το κοινωνικό συσσίτιο καθώς και ιδιωτικές πρωτοβουλίες πρόσφεραν κολατσιό σε άλλους τόσους μαθητές.\nΗδη προ ημερών ο αντιδήμαρχος Παιδείας Ανδρέας Αθανασόπουλος πραγματοποίησε σύσκεψη με την Ενωση Γονέων στην οποία συζήτησαν και το συγκεκριμένο θέμα. «Φέτος θα οργανωθούμε σε μία καλύτερη βάση για να προσφέρουμε το καλύτερο δυνατό στα παιδιά της περιοχής μας. Ηδη έχουμε προγραμματίσει συναντήσεις με τους Συλλόγους Γονέων και Κηδεμόνων του Δήμου Πατρέων ώστε ο καθένας να καταγράψει τις ανάγκες του σχολείου του και από κοινού να κάνουμε τον προγραμματισμό μας» εξηγεί η πρόεδρος της Ενωσης Φωτεινή Συριώτη - Κυπραίου.\nΤο γονεϊκό κίνημα αποτελεί μία ισχυρή κοινότητα η οποία υπό τη σωστή καθοδήγηση και την οργάνωση μπορεί να καλύψει το σύνολο των αναγκών. «Φέτος θα συμμετάσχουμε πιο ενεργά. Οι ανάγκες είναι ιδιαίτερα αυξημένες και στόχος μας είναι να μην μέχρι κανένας μαθητής του Δήμου Πατρέων χωρίς πρωινό και κολατσιό.\nΠαράλληλα σε συνεργασία με τον Δήμο θα εξετάσουμε τον τρόπο να καλύψουμε και όσες οικογένειες μπορούμε. Σαν γονείς και σαν κοινωνία γενικότερα οφείλουμε την εποχή αυτή να ενεργοποιηθούμε και να απλώσουμε χέρι βοηθείας».\nΕκτός από τους γονείς, τους εκπαιδευτικούς και τον Δήμο ιδιωτικές πρωτοβουλίες από τα προηγούμενα χρόνια έχουν αναπτύξει σημαντική και μάλιστα αθόρυβη δράση εξασφαλίζοντας την ανθρώπινη διαβίωση δεκάδων οικογενειών. Ενδεικτικά υπενθυμίζουμε την πρωτοβουλία του 5ευρω που ξεκίνησε από μία ομάδα συνταξιούχων εκπαιδευτικών. Σήμερα καλύπτει τις ανάγκες διαβίωσης 100 οικογενειών και συνεργασία με διευθυντές σχολικών μονάδων πέρυσι πρόσφερε κουλούρι στα παιδιά που δεν είχαν την οικονομική δυνατότητα. Το ίδιο αναμένεται να συνεχίσουν και φέτος πάντα σε συνεργασία με τις διευθύνσεις των σχολείων.


Η υποψήφια πρόεδρος της Μολδαβίας δέχεται κριτική επειδή είναι άγαμη | HuffPost Greece ΔΙΕΘΝΕΣ\nΗ υποψήφια πρόεδρος της Μολδαβίας δέχεται κριτική επειδή είναι άγαμη\nWilla Frej— Huffpost US\n11/11/2016 13:22 EET\nPresidential candidate Maia Sandu addresses a press conference after the closing of the polling stations, during the presidential election, at the Action and Solidarity Party's (PAS) headquarters, in Chisinau, October 30, 2016.Ex-Soviet Moldova went to the polls on October 30 in its first popular presidential election since the 1990s, seen as a tug-of-war between supporters of closer relations with Russia and those seeking EU integration. / AFP / DANIEL MIHAILESCU (Photo credit should read DANIEL MIHAILESCU/AFP/Getty Images)\nΚαι νομίζαμε ότι οι αμερικανική πολιτική ήταν... ιδιαίτερη.\nΗ Μολδαβή υποψήφια πρόεδρος Μάγια Σάντου δεν είναι παντρεμένη. Και από ό,τι φαίνεται, αυτό είναι πρόβλημα για πολλούς ανθρώπους, ανάμεσα στους οποίους βρίσκονται και άνθρωποι της επίσημης Εκκλησίας της χώρας και διάφοροι πολιτικοί.\nΟι άνθρωποι που θέτουν υποψηφιότητα στην Μολδαβία θα πρέπει να είναι παντρεμένοι και να συνοδεύονται από τους συζύγους τους κατά την διάρκεια της προεκλογικής τους εκστρατείας υποστηρίζει ο πρώην πρόεδρος Βλάντιμιρ Βορόνιν που είναι επικεφαλής του κομμουνιστικού κόμματος. Αυτός είναι και ο λόγος που, όπως είπε, αρνείται να δώσει το χέρι του στην Σάντου.\n«Δεν είναι παντρεμένη, αν και όλοι ξέρουν τους κανόνες του προεδρικού πρωτοκόλλου: η δημόσια παρουσία θα πρέπει να γίνεται δια του/της συζύγου», είπε σε τηλεοπτικό κανάλι την Δευτέρα. «Οι άνθρωποι που θα ψηφίσουν την Σάντου θα κάνουν ένα μεγάλο λάθος. Ακόμα, αφήστε να μιλήσω ειλικρινά και να πω ότι αποτελεί προδοσία στις οικογενειακές αρχές».\nΔεν σταμάτησε εκεί. Η ίδια είναι «ο περίγελος, η αμαρτία και η εθνική ντροπή της Μολδαβίας», πρόσθεσε.\nΟ αρχιμανδρίτης Μαρσέλ της Μολδαβικής Ορθόδοξης Εκκλησίας επιτέθηκε επίσης στην Σάντου. Ο ίδιος δημοσίευσε γραπτή ανακοίνωση στις 4 Νοεμβρίου, στην οποία έλεγε ότι «η συμπεριφορά της απέναντι στην χριστιανική ηθική... φαίνεται να είναι πολύ διαφορετική από τους φυσιολογικούς κανόνες».\nΗ ίδια παρουσίασε μια εγκυκλοπαίδεια με τον τίτλο «Σεξουαλική Ζωή» στις μολδαβικές βιβλιοθήκες όσο ήταν υπουργός παιδείας το 2013, κάτι που επίσης κατέκρινε ο Βορόνιν.\nΗ Σάντου δεν άφησε αυτές προσβολές χωρίς να απαντήσει.\n«Δεν πίστεψα ποτέ ότι το να είσαι μια ελεύθερη γυναίκα είναι ντροπή. Ίσως να είναι αμαρτία και μόνο που είναι κανείς γυναίκα;».\nΟ Βορόνιν πρόσθεσε ακόμα ότι ο αντίπαλος της Σάντου, Ιγκόρ Ντόντον, θέλει να συσφίξει τις σχέσεις της χώρας με τη Ρωσία. Όμως ισχυρίστηκε πως και πάλι ο άντρας αποτελεί καλύτερη επιλογή.\n«Κανείς δεν κρύβει ότι ο Ντόντον είναι π**** γιος, όμως είναι ο δικός μας π**** γιος».\nΗ Σάντου τάσσεται υπέρ της Ευρωπαϊκής Ένωσης, ενώ ο Ντόντον λέει ότι οι ιδέες του ταιριάζουν με αυτές του Ντόναλντ Τραμπ.\nΔΙΕΘΝΕΣΜολδαβίαΜάγια ΣάντουΓΥΝΑΙΚΑυποψήφια πρόεδρος


Θέση εργασίας στην Λιβύη\nΖητούνται καθηγητές αγγλικής γλώσσας απο κολλέγιο στη Λιβύη (Tobactus, Edgewater). Παρέχεται διαμονή μέσα στο κολλέγιο. Καλύπτονται έξοδα μετάβασης.\nΟι ενδιαφερόμενοι για τη θέση και ιδιαίτερα οι γυναίκες, θα πρέπει να λάβουν υπόψιν τους τις ιδιαιτερότητες της χώρας σχετικά με τον κώδικα ενδυμασίας, συμπεριφοράς και τρόπου ζωής.\nΤόπος: Misurata, Libya.\nΒασικός Μισθός: 1500 euro\nΩρες εργασίας: 40/εβδομάδα.\nΚατηγορία Απασχόληση - Εργασία\nΘέση εργασίας στο εξωτερικό\nΕργασία με Αγγλικά\nΠρακτική Άσκηση στο Εξωτερικό!\nΕκπαιδεύσου στην Αγγλία, βοήθησε σε Αφρική και Ινδία\nΤαξίδεψε και εργάσου στην Δανία\nΠερισσότερα σε αυτή την κατηγορία: « Ταξίδεψε και εργάσου στην Δανία Θέση εργασίας ΠΕ Πληροφορικής από το Πανεπιστήμιο Κρήτης »


WSJ: Κίνδυνος για τα ελληνικά ομόλογα, αν «παγώσει» η δόση του 1 δισ. ευρώ\nΔημοσίευση 28 Φεβρουαρίου 2019, 08:00 / Ανανεώθηκε 28 Φεβρουαρίου 2019, 08:42\n«Σήμα κινδύνου» από την αμερικανική ερφημερίδα.\nΝΔ για έκθεση Κομισιόν: Η χώρα παραμένει εντός αυστηρών μνημονιακών περιορισμών\nΣημαντικό πλήγμα στην επενδυτική διάθεση για τα ελληνικά ομόλογα ενδέχεται να επιφέρει η αναστολή της αποταμίευσης της δόσης του 1 δισ. ευρώ από την Κομισιόν, προειδοποιεί σε δημοσίευμά της η αμερικανική εφημερίδα Wall Street Journal.\nΤο δημοσίευμα επισημαίνει ότι η έκθεση της Κομισιόν αναφέρει ότι η ελληνική κυβέρνηση δεν έχει προβεί σε μία σειρά μεταρρυθμίσεων, στις οποίες περιλαμβάνονται οι ιδιωτικοποιήσεις, η εκκαθάριση ληξιπρόθεσμων οφειλών και η υιοθέτηση νέου νομικού πλαισίου προστασίας της πρώτης κατηγορίας. Ακόμη, η έκθεση προειδοποιεί πως αν δεν υπάρξει επιτάχυνση στην εφαρμογή των συγκεκριμένων μεταρρυθμίσεων, τότε είναι πιθανό το Eurogroup της 11ης Μαρτίου να μην εκταμιεύσει τη δόση.\nΣύμφωνα με το άρθρο, «η Αθήνα έχει στόχο να εκδώσει νέο 10ετές ομόλογο τον επόμενο μήνα, το πρώτο από τον Μάρτιο του 2010», αναφέρει χαρακτηριστικά η WSJ, διευκρινίζοντας ότι χάρη στο «μαξιλάρι» η Ελλάδα δεν έχει ανάγκη άμεσα του ενός δισ. ευρώ από τα κέρδη των κεντρικών τραπεζών της ευρωζώνης από τα ελληνικά ομόλογα. Εντούτοις, υπογραμμίζει ότι «η Αθήνα έλπιζε σε μια θετική αξιολόγηση ως σήμα προς τους πιθανούς ξένους επενδυτές, ότι η οικονομία της βρίσκεται σε μία κατάσταση επιστροφής στην κανονικότητα».\nΈλληνας αξιωματούχος, που επικαλείται η Wall Street Journal, ανέφερε ότι η κυβέρνηση θα φέρει σύντομα στη Βουλή ένα αναθεωρημένο σχέδιο νόμου. Όμως, δεν είναι ξεκάθαρο αν αυτό θα ικανοποιεί τους αξιωματούχους της ΕΕ.


PREDICT: Η δύναμη της χειραψίας\nΤι κάνουμε; Μα φυσικά «Το Νύχι του Λέοντα» δηλαδή τη χειραψία του Μάγιστρου, δηλαδή τη μέτρηση του σφυγμού του αδελφού. Η χειραψία αυτή δημιουργεί μια αμεσότητα σε αυτόν που χαιρετούμε. Αγγίζουμε την καρδιά του, γιατί ο σφυγμός είναι ένα κύμα που φθάνει κατευθείαν στην καρδιά του ανθρώπου.\nΑναρτήθηκε από Σαββούλα Μάλλιου Κριαρά στις 1:41 π.μ.\nΕτικέτες δεσμό, Η δύναμη της χειραψίας, μέτρηση του σφυγμού, Το Νύχι του Λέοντα, χαρισματικοί άνθρωποι, Life coaching


«Μια ανάσα» του Αβιγκντόρ Αρίκα - THE ATHENS REVIEW OF BOOKS\n07/07/2019 , Tεύχος 108 - ΙΟΥΛΙΟΣ-ΑΥΓΟΥΣΤΟΣ\nΟ Αβιγκντόρ Αρίκα.\nΑβιγκντόρ Αρίκα «Μια ανάσα»\nΔιάρκεια Έκθεσης: 19 Ιουνίου - 1 Σεπτεμβρίου 2019\nΜουσείο Μπενάκη (Κουμπάρη 1)\n«Ο Αρίκα σέβεται πολύ τα λάθη, τα σφάλματα, τις παραβλέψεις, τις παραπραξίες. Το λάθος εν γένει. Γνωρίζει άριστα πως το λάθος προσφέρει στο έργο χάρη. Κι έτσι υπερασπίζεται την ύπαρξη λαθών. Χρησιμοποιεί λάδι, και η πρώτη του παρέμβαση στον καμβά είναι υγρής και ρευστής ματιέρας. Αυτή η πρώτη παρέμβαση δεν καλύπτεται, πολλές φορές δε παραμένει ορατή και στην τελική μορφή του έργου. Τα ίχνη της ζωγραφικής χειρονομίας του επίσης παρόντα. Κι εκεί, μέσα στον ψίθυρο των ζωγραφικών φαινομένων βρίσκει γόνιμο έδαφος να αναπτυχθεί η αμφιβολία».\nΓιώργος Ρόρρης, σημείωμα στον υπό έκδοση κατάλογο της έκθεσης\nO Αβιγκντόρ Αρίκα (Avigdor Arikha, 1929-2010) γεννήθηκε στο Ρανταούτσι, μια μικρή πόλη κοντά στην Μπουκοβίνα της Ρουμανίας, από γερμανόφωνους Ρουμάνους Εβραίους γονείς. Ταξίδευε πολύ συχνά στο Λονδίνο, τη Νέα Υόρκη και την Ιερουσαλήμ, αλλά έζησε το μεγαλύτερο μέρος της ζωής του στο Παρίσι, όπου και πέθανε.\nΆρχισε από πολύ νωρίς να ζωγραφίζει. Το 1941 εκτοπίστηκε σε στρατόπεδο συγκέντρωσης στην Ουκρανία, όπου πέθανε ο πατέρας του. Αποτύπωσε την καθημερινή φρίκη του στρατοπέδου σε σχέδια τα οποία του έσωσαν τη ζωή, όταν τα πρόσεξαν εκπρόσωποι του Διεθνούς Ερυθρού Σταυρού. Το 1944 μετανάστευσε με την αδελφή του στην Παλαιστίνη, όπου έζησε σε κιμπούτς. Το 1948 τραυματίστηκε σοβαρά στον Πόλεμο της Ανεξαρτησίας. Σπούδασε το 1946-1949 στην Ακαδημία Τεχνών και Σχεδίου Μπεζαλέλ στην Ιερουσαλήμ και το 1949 κέρδισε υποτροφία για την Σχολή Καλών Τεχνών του Παρισιού. Μετά τις σπουδές του εγκαταστάθηκε οριστικά στο Παρίσι και ξεκίνησε επιτυχημένη σταδιοδρομία ως ζωγράφος αφηρημένης ζωγραφικής. Το 1965, μια έκθεση στο Λούβρο, με τίτλο Ο Καραβάτζιο και η ιταλική ζωγραφική του 17ου αιώνα, τον ώθησε στο σχέδιο. Σταμάτησε να χρησιμοποιεί το χρώμα μέχρι το 1973, οπότε και άρχισε να ζωγραφίζει εκ του φυσικού. Ακούραστος, δούλευε εντατικά μέχρι τον θάνατό του.\nΚάθε πίνακας έπρεπε να τελειώσει μέσα στη μέρα, σε μία πόζα, κάθε σχέδιο σε λίγες ώρες: η εμπειρία της έντονης παρατήρησης έπρεπε –με τις ελάχιστες δυνατές απώλειες– να μεταφραστεί σε αναπαράσταση ικανή να συγκινεί εξίσου τον ζωγράφο και τον θεατή. Πίστευε πως δεν είχε σημασία το θέμα, μόνο η ποιότητα της ζωγραφικής. «Το σχέδιο, η ζωγραφική, η γλυπτική, δεν είναι άραγε μια μορφή σιωπηλής προσευχής; Η ποιότητα της προσευχής είναι αυτό ακριβώς που διακρίνει τη ζωγραφική που συγκινεί από τη ζωγραφική που απλώς διακοσμεί».\nΉ ακόμη πως η τέχνη είναι ανάσα:\n«Ο ζωγράφος επί το έργoν: είναι συνεπαρμένος. Παρεμβαίνει το κεφάλι: διακοπή. Το χέρι μένει μόνο του: διακοπή. Συνεπαρμένος, δεν βρίσκεται ούτε στο παρελθόν ούτε στο παρόν, αλλά είναι αληθινό μόνο ό,τι υπάρχει μέσα του. Αν τίποτε δεν τον συνεπάρει θα παραμείνει αδρανής μπροστά στον καμβά του, με την αυθαιρεσία μόνο του καταφύγιο.\nΗ τέχνη είναι τίποτα. Είναι ανάσα. Απ’ την ανάσα περνάει και μες στην ανάσα μένει».\nΛόγιος, προικισμένος με βαθιά γνώση της ιστορίας της τέχνης και της τεχνικής της, με ουσιαστικό ενδιαφέρον για την παγκόσμια ιστορία και την επιστήμη, έγραψε πολλά δοκίμια και επιμελήθηκε σημαντικές εκθέσεις μεγάλων δασκάλων του παρελθόντος που θαύμαζε (Πουσέν, Βελάσκεθ, Ενγκρ). Συγκαταλέγεται στους κορυφαίους ζωγράφους της γενιάς του, μαζί με τον Λούσιαν Φρόυντ και τον Ρ. Μπ. Κιτάι (R. B. Kitaj). Έργα του βρίσκονται σε δημόσιες και ιδιωτικές συλλογές σε όλο τον κόσμο. Έχουν διοργανωθεί, μεταξύ άλλων, αναδρομικές εκθέσεις στο Μουσείο του Τελ Αβίβ (1998), στην Εθνική Πινακοθήκη Σύγχρονης Τέχνης της Σκοτίας, στο Μέγαρο Καλών Τεχνών της Λιλ (1999), το Βρετανικό Μουσείο (2006), το Μουσείο Τίσεν-Μπορνεμίτσα στη Μαδρίτη (2008).\nΣτη ζωή του συνδέθηκε στενά με σημαντικές προσωπικότητες της τέχνης, όπως οι Ανρί-Καρτιέ Μπρεσόν, Αλμπέρτο Τζιακομέττι, Ρ. Μπ. Κιτάι, Ρεϊμόν Κενώ και Άιζακ Στερν.\nΗ φιλία του με τον Σάμιουελ Μπέκετ κράτησε 34 χρόνια, ώς τον θάνατο του Μπέκετ το 1989. Για τον Μπέκετ ο Αρίκα έλεγε: «Ήταν ο φάρος που έψαχνα και ποτέ δεν περίμενα ότι θα ’βρισκα». Σε χειρόγραφο σημείωμά του ο Σάμιουελ Μπέκετ γράφει για τον Αρίκα:\n«Πολιορκία που αναβάλλεται μπροστά στο απόρθητο εκεί έξω. Πυρετός ματιού και χεριού μέσα στη δίψα της άρνησης του εγώ. Μάτι που ακατάπαυστα αλλάζει από το χέρι την ίδια στιγμή που ακατάπαυστα εκείνο αλλάζει το χέρι. Βλέμμα που αποσπάται από το αόρατο, μόνο και μόνο για να πέσει πάνω στο απραγματοποίητο, και αστραπιαία επιστροφή. Κατάπαυση αυτής της διαδρομής και ίχνη αυτού που σημαίνει είναι και είναι ενώπιον. Ίχνη βαθιά.»\nO Ζαν Κλαιρ έγραψε κάποτε: «Η ζωγραφική του Αρίκα διασώζει την πραγματικότητα». Mας κάνει να βλέπουμε τον κόσμο με τα μάτια μας, αδιαμεσολάβητο. Μας οδηγεί να τον αγαπήσουμε στην ολότητά του και στα απειροελάχιστα κομμάτια του, όπως είναι, γι’ αυτό που πραγματικά είναι – μοναδικός και ανεπανάληπτος.\nΗ έκθεση συνδιοργανώνεται από το Μουσείο Μπενάκη και την αστική μη κερδοσκοπική εταιρεία Ε Κ Ε Π (Εταιρεία Κοινωνικού Έργου και Πολιτισμού) που συστήθηκε το 2018 και επιδιώκει τη διάδοση πολιτιστικών αγαθών ποιότητας στον χώρο του βιβλίου και των εικαστικών τεχνών.\nΑβιγκντόρ Αρίκα, Αυτοπροσωπογραφία (σχέδιο), 1991. © Peter Mallet


Η προϊστορία της ακμής - ΤΑ ΝΕΑ\ntanea.gr > Έντυπες Ειδήσεις > Ζωή & Τέχνες > Η προϊστορία της ακμής\nΗ προϊστορία της ακμής\nΗ γαλλική περίοδος, η γνώση της κλασικής μουσικής και η συμβολή του σ’ αυτό που ονομάστηκε «Νέο Κύμα»\nΕΛΛΑΣ - ΣΠΑΝΟΣ ΓΙΑΝΝΗΣ - ΜΟΥΣΙΚΟΣ - ΣΥΝΘΕΤΗΣ - ΣΤΙΧΟΥΡΓΟΣ - ΚΕΦΑΛΙ\nΓεωργουσόπουλος Κώστας 9 Νοεμβρίου 2019 | 05:00\nΘέλω κι εγώ να καταθέσω τα δάκρυά μου για τον Γιάννο Σπανό περισσότερο από το γεγονός πως υπήρξαμε συνεργάτες, εγώ ως στιχουργός του, όσο γιατί οι νεότεροι και οι νεκρολογούντες λογικά δεν γνωρίζουν κυρίως τι ήταν και πώς άρχισε το κίνημα «Νέο Κύμα» στο ελληνικό τραγούδι. Ο Σπανός ήταν μια ολοκληρωμένη σαφώς προσωπικότητα όταν, επιτυχημένος συνθέτης στο Παρίσι, ήρθε στην Ελλάδα αλλά το «Νέο Κύμα» έχει τη δική του ευρύτερη σημασία.\nΕν πρώτοις «Νέο Κύμα» που είχε προηγηθεί είχε ονομαστεί και επιβληθεί κυρίως η γαλλική κινηματογραφική εκείνη περίοδος που δοξάστηκε με σημαντικούς σκηνοθέτες και ηθοποιούς. Εκείνοι οι δημιουργοί που αναδείχτηκαν ύστερα από τους μεγαλοφυείς γάλλους κινηματογραφικούς ωτέρ έφερναν μια άλλη γενιά, άλλα τραύματα, άλλα όνειρα και άλλα πρόσωπα και στην εικόνα της γυναίκας κυρίως. Τι σχέση είχε η Αρλετί π.χ. με την Μπαρντό;\nΟ Γιάννης Σπανός είχε ξεκινήσει (και δεν είδα να σταματάει κανείς σ' αυτή του την περίοδο) ως σολίστ του πιάνου. Εφυγε από την Ελλάδα και το Κιάτο για να σπουδάσει τον Σοπέν και να παίξει τον Σούμαν. Δυστυχώς η εφηβεία συχνά προδίδει τους πρώιμους καλλιτέχνες. Η επισταμένη και επίμονη άσκηση κούρασε τα δάχτυλά του και έπαθε κάκωση στους τένοντες. Ετσι εγκατέλειψε το όραμα του σολίστ στις μεγάλες σάλες της Ευρώπης και της Αμερικής. Κανείς δεν φαντάζεται πώς συνέχισε! Οταν μόλις είχε έρθει στην Αθήνα μετά την επιτυχημένη συνθετική του εργασία στο Παρίσι και συναντηθήκαμε ο συγγενής μου μέγας γελοιογράφος Κώστας Μητρόπουλος με ρώτησε να μάθω αν είχε καμιά συγγένεια με τον γελοιογράφο Σπανό που δημοσίευε σκίτσα στην ιταλική μεγάλη εφημερίδα «Κοριέρε ντε λα σέρρα». Τον ρώτησα και με έκπληξη πληροφορήθηκα πως ήταν ο ίδιος ο Γιάννης Σπανός ο ελληνοϊταλός γελοιογράφος!! (Τώρα με το Διαδίκτυο κάποιος ειδικός στα Μέσα μπορεί να αναζητήσει στα ηλεκτρονικά αρχεία του ιταλικού Τύπου την περίοδο γύρω στα 1963-63 τα σκίτσα του).\nΣτο Παρίσι που βρέθηκε αργότερα, αφού εγκατέλειψε την σολιστική πιανιστική καριέρα (και έμεινε πάντα μαζί με τον Πλέσσα, τον Κατσαρό, τον Χατζηνάσιο μέγας πιανίστας στα τραγούδια τους), ασχολήθηκε με το τραγούδι, όπως την ίδια εποχή που είχε ανθήσει το «Νέο Κύμα» στον Γαλλικό Κινηματογράφο. Κανείς δεν έγραψε πως ο Σπανός μελοποίησε και 300 τραγούδια, στα γαλλικά, αλλά τα περισσότερα είχαν στίχους του μεγάλου αριστερού γάλλου ποιητή (Βραβείο Λένιν) Λουί Αραγκόν. Τραγούδια του Σπανού ως γνωστόν τραγούδησαν η Μπαρντό και η Ζυλιέτ Γκρεκό. Εδώ ας σταθώ λίγο. Ο Σπανός όταν γύρισε στην Ελλάδα - και τότε ο Πατσιφάς είχε ιδρύσει τη δισκογραφική εταιρεία «Λύρα» (εκτός από μουσικός παραγωγός ήταν συνιδιοκτήτης του εκδοτικού οίκου «Ικαρος» που εξέδιδε Σεφέρη, Ελύτη, Εγγονόπουλο, Εμπειρίκο κ.ά.) - είχε την ιδέα να δημιουργηθεί μια νέα αντίληψη για το τραγούδι ξεφεύγοντας από τη βαριά σκιά Χατζιδάκι - Θεοδωράκη που κατακυρίευαν την αγορά και τ' αφτιά μας.\nΟ Πατσιφάς αποδέχτηκε το σχέδιο και αποπειράθηκε να δημιουργήσει μέσω της «Λύρας» μια ομάδα νέων δημιουργών τραγουδιού.\nΕτσι μέσω των παραγωγών του κάλεσε σε μια αίθουσα του Ινστιτούτου Γκαίτε, στην οδό Φειδίου τότε, νέους συνθέτες και στιχουργός που είχαν δώσει τα πρώτα τους δείγματα γραφής. Η μνήμη μου δεν τους θυμάται όλους, αλλά σίγουρα ήταν ο Σαββόπουλος, ο Μαρκόπουλος, ο Σπανός, ο Κοντογιώργης, ο Κουρουπός, ο Μαυρουδής, ο Κόκκοτος, ο Μούτσης, ο Γλέζος από τους συνθέτες και από τους στιχουργούς ο Παπαστεφάνου (στενός φίλος του Σπανού), ο Κωτούλας, ο Δασκαλόπουλος, ο Κακουλίδης, ο Ελευθερίου και εγώ. Ο Πατσιφάς μάς κάλεσε να δημιουργήσουμε το Νέο Ελληνικό Κύμα του τραγουδιού. Από την πρώτη στιγμή ο Σαββόπουλος και ο Μαρκόπουλος, ήδη προβεβλημένοι δημιουργοί, διεχώρησαν τη θέση τους και αρνήθηκαν να μπουν στην ομάδα που από την πρώτη στιγμή συμφωνήθηκε να υπάρχουν αισθητικά και ιδεολογικά φάλαρα.\nΟ Σπανός μόλις είχε γράψει την «Αγάπη για το καλοκαίρι» με τον Παπαστεφάνου και τη μαθήτρια Λυκείου Καίτη Χωματά. Η αείμνηστη Καίτη είχε μείνει μετεξεταστέα στα Αρχαία Ελληνικά και της έκανα, δωρεάν εννοείται, μαθήματα στο σπίτι μου στη Βουλγαροκτόνου.\nΠαράλληλα ο Πατσιφάς ανακάλυψε μαζί με τη Χωματά και άλλα νέα ταλέντα τραγουδιστών, τον Γεωργίου, τον Βιολάρη, την Αρλέτα, τη Δουράκη, τον Ζωγράφο, την Αστεριάδη, τη Δαλάκου. Οι φίλοι που νεκρολόγησαν τον Σπανό, νεότεροι, αγνόησαν αυτή την περίοδο που κυριάρχησε στις μπουάτ, με τα χράμια και τα σκαμνάκια. Τότε έγραψα και εγώ. Είχε προηγηθεί ο Μαρκόπουλος σε στίχους μου που πρωτοτραγούδησαν ο Χατζής, η Βαλάκου.\nΗταν το 1965, η γενιά του 114, του Γεωργίου Παπανδρέου, όταν δημιουργήθηκε το Φεστιβάλ Τραγουδιού Θεσσαλονίκης (Θεέ μου, πώς κατάντησε!). Πρόεδρος της επιτροπής ο Μάνος Χατζιδάκις. Ο Σπανός με στίχους δικούς μου διαγωνίστηκε με το τραγούδι «Μιλάς» με τη Χωματά. Τη νύχτα του διαγωνισμού η Χωματά (άπειρο κοριτσάκι) έπαθε τρακ και σταμάτησε δύο φορές...\nΝίκησαν ο Αργύρης των μπουάτ και ο Μαυρουδής με τον Κακουλίδη. Αλλά το βράδυ στη δεξίωση με καλεσμένους συνθέτες, στιχουργούς, ορχήστρα και κριτές στην αίθουσα της έκθεσης κάποιοι έντονα ζήτησαν από τον Χατζιδάκι να παίξει κάτι στο πιάνο, δικό του προφανώς. Εκείνος, ο μέγας φιλονεϊστής, σηκώθηκε και είπε: Εγώ θα σας παίξω αυτό το τραγούδι που ψήφισα, και έπαιξε το «Μιλάς» του Σπανού με τους στίχους μου!\nΟ Γιάννης έγραψε και άλλα τραγούδια δικά μου αλλά και κάποια άλλα που έχουν την ιστορία τους. Ο Σπανός έγραψε στη Γαλλία μελωδίες τραγουδιών και ο εκδότης του έβρισκε τους στιχουργούς. Εκτός βέβαια από την περίπτωση Αραγκόν. Ετσι γύρισε από το Παρίσι με τραγούδια που είχε μελοποιήσει με στίχους Γιώργου Σεφέρη. Ο Σεφέρης είπα ήδη ήταν εκδιδόμενος ποιητής στον «Ικαρο» που διηύθυναν ο ποιητής Νίκος Καρύδης, ο Μ. Πλωρίτης και ο Πατσιφάς. Ο Πατσιφάς πήγε μια μαγνητοταινία όπου ο Σπανός έπαιζε και τραγουδούσε επτά τραγούδια σε στίχους Σεφέρη. Ο μεγάλος και δύσκολος χαρακτήρας ποιητής του Νομπέλ απαγόρευσε να μελοποιηθούν οι στίχοι του. Προφανώς είχε δυσαρεστηθεί από τη μελοποίηση στίχων του από τον Μίκη Θεοδωράκη. Οχι βέβαια γιατί δεν του άρεσαν αλλά για τη λαϊκή απήχηση που είχαν. Ο Μίκης τον είχε συνοδέψει στην Πλάκα που σε κάθε γωνιά παιζόταν και ακουγόταν στα τρίστρατα «Το περιγιάλι το κρυφό»! Είπε λοιπόν στον Πατσιφά πως δεν θα ακούσει καν τα τραγούδια που είναι πιθανόν και να του αρέσουν αλλά είναι απόφασή του να αρνείται μελοποίηση στίχων του.\nΑπελπισμένος ο Σπανός με ορφανές πλέον μελωδίες ζήτησε από μένα να γράψω στίχους καινούργιους. Επρεπε να «πατήσω» πάνω στα μέτρα του Σεφέρη και να αποφύγω θέματα και ύφος του μεγάλου ποιητή. Ετσι γράφτηκαν οι «Αποδημίες» που τραγούδησε έξοχα η Χωματά. Αλλά το εξώφυλλο του δίσκου με φωτογραφία της Χωματά να σκεπάζεται το μισό της πρόσωπο από μια φράντζα μαλλιών έμοιαζε μακάβριο. Δεν περπάτησε εμπορικά ο δίσκος. Ακούστηκαν τραγούδια στο ραδιόφωνο («Μια φυσαρμόνικα το δειλινό»). Ενα τραγούδι που δεν περιλαμβάνει ο δίσκος, το έβδομο, το τραγούδησε ο Γεωργίου (πόσοι φευγάτοι, Θεέ μου: Σπανός, Χωματά, Γεωργίου, Γ. Ζωγράφος, Κωτούλας, Αρλέτα, Δασκαλόπουλος, Ελευθερίου...), «Ο σαλτιμπάγκος».\nΤο τραγούδι «Δέκα στρατιώτες» που είπε έξοχα η Αρλέτα, μόλις είχε αποφοιτήσει ζωγράφος από την Καλών Τεχνών, μεταφράστηκε πιστά στα γαλλικά και το τραγούδησε η Ζυλιέτ Γκρεκό. Ποτέ δεν κατάλαβα γιατί, ενώ ο μεταφραστής ήταν πιστός στο πρωτότυπο ποίημά μου έκανε τους στρατιώτες έξι (αφού οι Six Soldas έχουν τις ίδιες συλλαβές με το Dix Soldas).\nΟταν πριν από χρόνια η ΕΡΤ έκανε ένα αφιέρωμα στα τραγούδια μου σε μια σειρά και με άλλους στιχουργούς, τα τραγούδια με μουσική του Γιάννη τα ηχογραφήσαμε στο στούντιό του στη γενέθλια πόλη του και στο πατρικό του στο Κιάτο.\nΟταν γιορτάστηκαν τα ογδοντάχρονά του στην Κόρινθο ζήτησε να είμαι ο μόνος ομιλητής στην εκδήλωση όπου παίχτηκαν και τα σπουδαία του τραγούδια και τιμήθηκε από τον Δήμο.\nΣτο γιορταστικό δείπνο μετά την εκδήλωση ήταν η τελευταία φορά που ειδωθήκαμε προσωπικά.\nΘέλω να τελειώσω με μια από τις παραλείψεις των μεταθανάτιων κειμένων. Είχε γράψει τα διάσημα τραγούδια του παιδικού αριστουργήματος «Μορμόλης», τους στίχους είχε υπογράψει η Εύα Κυριαζή, ψευδώνυμό μου, όνομα της μητέρας μου και ένα αφιέρωμα στην κόρη μου Εύα που τότε, 1973, μέρες του Πολυτεχνείου, ετοιμαζόταν για το νηπιαγωγείο!\nΕνα από τα τραγούδια του έργου τραγούδησε μια νέα φιλόλογος, Θεσσαλονικιά, ηθοποιός, η Τάνια Τσανακλίδου.


Κεικ Red Velvet | Lurpak\nΚεικ Red Velvet\n240 γρ. βούτυρο Lurpak® ανάλατο (σε θερμοκρασία δωματίου)\n240 γρ. καφέ κρυσταλλική ζάχαρη\n20 ml κόκκινο χρώμα ζαχαροπλαστικής\n2 κ.σ. (κοφτές) σκόνη κακάο\nΓια το icing:\n100 γρ. βούτυρο Lurpak® ανάλατο (σε θερμοκρασία δωματίου)\nΚτυπάμε μαζί τη ζάχαρη και το βούτυρο μέχρι το μείγμα να γίνει ανάλαφρο και αφράτο.\nΠροσθέτουμε όλα τα αβγά και κτυπάμε μέχρι να ενσωματωθούν καλά στο μείγμα.\nΠροσθέτουμε το αλεύρι και τη σκόνη κακάο, κοσκινίζοντάς τα μέσα στο μείγμα και με προσεκτικές κινήσεις, ανακατεύουμε. Προσθέτουμε το κόκκινο χρώμα ζαχαροπλαστικής και ανακατεύουμε, μέχρι να ομογενοποιηθεί το μείγμα.\nΛαδώνουμε καλά, τρία ταψάκια φούρνου 8 ιντσών. Περιχύνουμε μέσα στο καθένα το μείγμα και ψήνουμε στο φούρνο στους 180ºC για 25 λεπτά. Με το μαχαίρι τρυπάμε τα κέικ και αν βγαίνει καθαρό τότε τα κέικ μας είναι έτοιμα.\nΤοποθετούμε τα κέικ σε μια επιφάνεια και τα αφήνουμε να κρυώσουν εντελώς.\nΣε ένα μπολ βάζουμε το βούτυρο Lurpak® μαζί με τη ζάχαρη άχνη και κτυπάμε ελαφρά μέχρι να ομογενοποιηθεί το μείγμα. Προσθέτουμε το μαλακό τυρί και κτυπάμε μέχρι το μείγμα να γίνει ανάλαφρο και κρεμώδες. Καλύπτουμε το μπολ με διάφανη μεμβράνη και το βάζουμε στο ψυγείο μέχρι να κρυώσει το μείγμα.\nΑπλώνουμε πάνω σε κάθε κέικ, στρώσεις από icing και συναρμολογούμε το ένα κέικ πάνω στο άλλο. Βάζουμε μια μεγάλη γενναιόδωρη κουταλιά icing πάνω στην επιφάνεια του κέικ και με μια σπάτουλα σπρώχνουμε απαλά προς το πλάι του κέικ, ώσπου να καλυφθεί όλο το κέικ με icing.


prefadoros-nafplio.blogspot.gr: Ένα πολύχρωμο και πολύβουο ανθρώπινο μελίσσι κατέκλυσε τ΄Ανάπλι\nΈνα πολύχρωμο και πολύβουο ανθρώπινο μελίσσι κατέκλυσε τ΄Ανάπλι\nΝαυπλιώτες πήρατε χαμπάρι τι έγινε σήμερα στην πόλη σας;\nΟι επαγγελματίες στο παλιό Ναύπλιο και οι λίγοι πια κάτοικοι σίγουρα το είδαν και το έζησαν, οι άλλοι, που περιμένετε να ενημερωθείτε από τα ΜΜΕ, μάλλον θα μείνετε στην άγνοια.\nΒλέπετε δεν είναι "πιασάρικο" θέμα, δεν προσφέρεται για εκμετάλλευση, για διαφήμιση, όπως ας πούμε ο Μαραθώνιος ή ένα μεγάλο κρουαζιερόπλοιο.\nΔεν πέρασε μια μέρα από την άφιξη του τεράστιου κρουαζιερόπλοιου και την κρυφή διαφήμιση, του "ποιος τα φέρνει, ποιος τα φέρνει;" και η ίδια η ζωή ανατρέπει τις φανφάρες και το ψεύτικο, το υπερβολικό.\nΈγραψα μόλις χθες να μην τρελαινόμαστε, με τα καλοδεχούμενα κρουαζιερόπλοια, γιατί υπάρχουν και άλλα ήδη τουρισμού πολύ πιο σταθερά και πολύ πιο προσοδοφόρα.\nΣχολικές εκδρομές λοιπόν σήμερα και παιδιά, στην κυριολεξία, κατέκλυσαν κάθε γωνιά στην παλιά πόλη.\nΈφαγαν, ήπιαν τη φραπεδιά τους, το χυμό και το αναψυκτικό τους, έγλειψαν το παγωτό τους, πήραν κάποιο αναμνηστικό ή δωράκι, έκαναν ποδηλατάδα και βόλτα με το τρενάκι, γέλασαν, έπαιξαν, έφυγαν χαρούμενα και ευτυχισμένα και κυρίως με τη γλυκιά ανάμνηση από την ομορφιά της πόλης που θα τα ξαναφέρει στο μέλλον.\nΣυγκρίνεται αυτή η ωφέλεια για την πόλη με τους επισκέπτες του κρουαζιερόπλοιου;\nΚάποιοι θα πουν, "σιγά τι λεφτά έχουν να αφήσουν τα παιδιά"; Τουλάχιστον από τους τουρίστες της κρουαζιέρας, που δεν θα τους ξαναδούμε κιόλας, πολύ περισσότερα, ρωτήστε και θα μάθετε.\nΓια να μην με πείτε πάλι υπερβολικό, εμπαθή και όλα τα υπόλοιπα, σας έχω πλούσιο φωτογραφικό υλικό που αποδεικνύει ότι σήμερα στο Ναύπλιο υπήρχαν πολύ περισσότεροι επισκέπτες από ότι στον πετυχημένο Μαραθώνιο.\nΑν δεν το πιστεύετε, κάντε ένα πολλαπλασιασμό τα 80 τουλάχιστον Πούλμαν που ήταν παρκαρισμένα στο Λιμάνι με το 55 άτομα μέσο όρο που χωράνε.\nΚαι χωρίς να χαλάσουμε Ευρώ.\nΑφιερωμένη η ανάρτηση και ελπίζω όλοι να δουν το θέμα καλοπροαίρετα.\nΝα επισημάνω ότι για μια ακόμη μέρα το παλιό Ναύπλιο ήταν σχεδόν κλειστό για τα οχήματα και το κυκλοφοριακό κομφούζιο που επικρατούσε σε όλη την πόλη.\nΔείτε και μια πρόσφατη ανάρτηση, Το Λιμάνι του Ναυπλίου, μονόδρομος τουριστικής ανάπτυξης;


οι διεθνείς εκκλησίες του Χριστού (boston κίνημα) - budahazy\nο Διεθνείς Εκκλησίες του Χριστού , κάποτε κάλεσε το Κίνημα της Βοστώνης Λόγω των αρχικών δεσμών της με την Εκκλησία του Χριστού της Βοστώνης, είναι ένα σώμα συνεργαζόμενων θρησκευτικών συντηρητικών και φυλετικά ολοκληρωμένων χριστιανικών εκκλησιών. Ένα επίσημο διάλειμμα έγινε από τις βασικές Εκκλησίες του Χριστού το 1993 με τη διοργάνωση των Διεθνών Εκκλησιών του Χριστού. Η ICOC υποστηρίζει την πεποίθηση ότι κάθε άτομο σώζεται από τη χάρη του Θεού εάν και όταν θέσει την πίστη του στον Ιησού Χριστό, γίνει μαθητής, μετανοήσει για τις αμαρτίες τους και βαφτιστεί.\nΈνα δίκτυο 637 εκκλησιών που εκτείνονται σε περίπου 155 έθνη, θεωρούν τους εαυτούς τους μη θρησκευτικούς. Η δομή του δικτύου αποσκοπεί στην αποφυγή δύο άκρων: «υπερβολικά συγκεντρωτική αρχή» και «αποσυνδεδεμένη αυτονομία». Η οργάνωση του ICOC έχει περιγραφεί ότι βασίζεται στη συνεργασία μεταξύ εκκλησιών και όχι είτε «εντολή και έλεγχος» είτε «αυτονομία». Η μεγαλύτερη εκκλησία, η Εκκλησία του Χριστού στο Λος Άντζελες, έχει 5951 μέλη. Η μεγαλύτερη εκκλησιαστική υπηρεσία πραγματοποιήθηκε το 2012 στο γήπεδο AT&T στο Σαν Αντόνιο του Τέξας, κατά τη διάρκεια μιας Παγκόσμιας Διάσκεψης Κορυφής, με συμμετοχή 17.800, με εκπροσώπους από 96 χώρες.\nΤο 2000, περιγράφηκε ως «[μια] ταχέως αναπτυσσόμενη χριστιανική οργάνωση γνωστή για επιθετική προσηλυτισμό σε φοιτητές των ΗΠΑ» και ως «μία από τις πιο αμφιλεγόμενες θρησκευτικές ομάδες στην πανεπιστημιούπολη».\n1 Ο ιδρυτής παραιτείται\nΟ ιδρυτής παραιτείται\nΤο 2003, ο ιδρυτής, Kip McKean, παραιτήθηκε και ζήτησε συγνώμη αμαρτίες , που περιελάμβανε να φανταστεί κανείς ότι είχε δίκιο και να αρνηθεί να ακούσει συμβουλές από τους «αδελφούς» του. Ο Χένρι Κριέτ, ο οποίος έχει επιρροή και είναι υψηλός στην τάξη ρακέτας, προέτρεψε για αλλαγή και έλαβε υποστήριξη. Σύμφωνα με τον Kriete, οι προτεινόμενες μεταρρυθμίσεις δεν αντιμετώπισαν ορισμένες βαθιές διαρθρωτικές αδυναμίες.\nΛατίνοι τείνουν να ευνοούν τους υποψηφίους δημοκρατικών κομμάτων στις εθνικές εκλογές επειδή\nαθεϊστικοί παγκόσμιοι ηγέτες\nκυβέρνηση αρκετά μικρή για να πνιγεί σε μια μπανιέρα\nΗ πρόκληση για το κινητό τηλέφωνο στην έρευνα έρευνας\nΟ Thunderf00t συζητά τον Ray Comfort


Έχασε ο Διομήδης από τον Ολυμπιακό - Παραπολιτικά Αργολίδα\nΈχασε ο Διομήδης από τον Ολυμπιακό\nΜε 31-22 ηττήθηκε ο Διομήδης από τον Ολυμπιακό/Όμιλος Ξυνή στην Νέα Κίο στο πλαίσιο της 11ης και τελευταίας για τον πρώτο γύρο αγωνιστικής της Handbal Premier.\nΟ Διομήδης βράβευσε τον Χάρη Μάλλιο για την προσφορά του τα χρόνια που ήταν στην ομάδα, με αποκορύφωμα τη χρονιά που κατέκτησαν το Challenge Cup (2012).\nΗ ομάδα του Γιώργου Ζαραβίνα ( άλλοτε παίκτη του Διομήδη) δεν συνάντησε ιδιαίτερες δυσκολίες και αφού προηγήθηκε στο ημίχρονο 14-9 έφτασε σε μια άνετη επικράτηση . Κορυφαίοι των νικητών οι Μούγιτς, Τζηράς ενώ πολλές επεμβάσεις είχε ο γκολκίπερ του Ολυμπιακού Κώστας Τσιλιμπάρης.\nΟ Διομήδης που δείχνει αναγεννημένος με τον νέο προπονητή Γιώργο Χαλκίδη και είναι πλέον σε τροχιά Ευρώπης πάλεψε το ματς για ένα εικοσάλεπτο , αλλά στη συνέχεια δεν μπόρεσε να ακολουθήσει το ρυθμό των νταμπλούχων Ελλάδας.\nΤον αγώνα παρακολούθησαν περίπου 300 φίλαθλοι , εκ των οποίων αρκετοί οπαδοί των ερυθρολεύκων .\nΜε ήττα έκλεισε τη χρονιά ο Οίακας\nΜε δύο μεγάλες εκδηλώσεις κλείνει την χρονιά ο Δήμος Επιδαύρου\nΑργολίδα Sports 19 Αυγούστου, 2019\nΠριν λίγο ολοκληρώθηκε η κλήρωση για το Πρωτάθλημα της Α2 Εθνικής Κατηγορίας Γυναικών Ελλάδας στο μπάσκετ που θα ξεκινήσει στις 13 Οκτωβρίου 2019. Οι Δαναοί Α.Ο. Άργους στην ιστορική, παρθενική συμμετοχή τους θα ξεκινήσουν εντός έδρας με αντίπαλο τον ΓΑΣ ΕΥΝΙΚΟΣ. Παράλληλα έγινε και η κλήρωση του Κυπέλλου. Το πρόγραμμα των αγωνιστικών αναφορικά με το […]\nΑθλητικά 21 Φεβρουαρίου, 2019\nΤο Valencia C.F. Elite Tournament «Διαμαντής Ανδρώνης» για δεύτερη χρονιά στο Ναύπλιο\nΟ Δήμος Ναυπλιέων και το δίκτυο σχολών ποδοσφαίρου της Valencia C.F. συνδιοργανώνουν για δεύτερη συνεχόμενη χρονιά, 22-25 Απριλίου, το «Valencia C.F. Elite Tournament» στη μνήμη του Διαμαντή Ανδρώνη, έναν από τους καλύτερους ποδοσφαιριστές της Αργολίδας. Το διεθνές τουρνουά διεξήχθη πέρυσι για πρώτη φορά και στέφθηκε με μεγάλη επιτυχία με τη συμμετοχή σπουδαίων ομάδων όπως η […]


Λαϊκή Αντίσταση - Αριστερή Αντιιμπεριαλιστική Συνεργασία: Συνέλευση της Λαϊκής Αντίστασης - Α.Α.Σ. στην Ανατολική Θεσσαλονίκη\nΣυνέλευση της Λαϊκής Αντίστασης - Α.Α.Σ. στην Ανατολική Θεσσαλονίκη\nΤην Κυριακή 6 Μαρτίου στο στέκι που μας παραχώρησε η Πρωτοβουλία Κατοίκων Τούμπας πραγματοποιήθηκε η πρώτη συνέλευση της Λαϊκής Αντίστασης - Α.Α.Σ. στην Ανατολική Θεσσαλονίκη. Η πρώτη αυτή συνέλευση, εντάσσεται στα πλαίσια της αντιιμπεριαλιστικής- αντιπολεμικής καμπάνιας που έχει ξεκινήσει πανελλαδικά η Λαϊκής Αντίστασης - Α.Α.Σ..\nΑρκετός ήταν ο κόσμος που παρακολούθησε και συμμετείχε ενεργά στη κουβέντα, θέτοντας αρκετά ζητήματα και προβληματισμούς.\nΙδιαίτερη αναφορά έγινε στον πόλεμο που διεξάγεται στη Συρία. Η όξυνση των ιμπεριαλιστικών ανταγωνισμών στη περιοχή (στη γειτονιά μας), αλλά και ο επικίνδυνος ρόλος του νατοϊκού στόλου στο Αιγαίο θέτει άμεσα καθήκοντα και στον δικό μας λαό.\nΜέσα από την κουβέντα αναδείχθηκε ως βασικό, η ανάγκη δημιουργίας κινήματος ενάντια στους ιμπεριαλιστικούς πολέμους. Κίνημα που θα βάλει φραγμό στις επιδιώξεις των ιμπεριαλιστών για το ξαναμοίρασμα του κόσμου.\nΑκόμη τέθηκε και το ζήτημα της αλληλεγγύης, όπου τόσο πολύ προβάλλεται αυτές τις μέρες από τα ΜΜΕ και διάφορους ''φιλεύσπλαχνους''. Τονίστηκε ιδιαίτερα, πως ο λαός μας με τα θύματα του ιμπεριαλιστικού πολέμου έχουν κοινό εχθρό. Η πραγματική αλληλεγγύη του λαού μας είναι η ανάπτυξη κινήματος που θα υποδεικνύει τους ιμπεριαλιστές ως τον βασικό εχθρό και θα θέσει το ζήτημα να σταματήσει ο πόλεμος. Ενάντια στη μετατροπή της χώρας μας σε φυλακή προσφύγων. Κίνημα που να διεκδικεί βασικά δικαιώματα για τους πρόσφυγες.\nΑπό την συνέλευση αποφασίστηκε, η συγγραφή πανό όπου θα αναρτηθούν σε κεντρικά σημεία της ανατολικής Θεσσαλονίκης και δύο παρεμβάσεις το αμέσως επόμενο διάστημα. Μία την Τρίτη 8/3 στην Τούμπα και μια την Πέμπτη 17/3 στην Καλαμαριά με ντουντούκα και προκήρυξη ώστε να ανοίξουμε το ζήτημα και να συζητήσουμε με τον κόσμο. Τέλος, συμφωνήθηκε η συμμετοχή στην αντιιμπεριαλιστική- αντιπολεμική πορεία όπου καλείται την Πέμπτη 10/3, 19:00 στην Καμάρα. Το αμέσως επόμενο διάστημα θα οριστεί και νέα συνέλευση.


70 χρόνια από την ισπανική επανάσταση | Ξεκίνημα\nΘεωρία / ΙστορίαΚοινωνία\n70 χρόνια από την ισπανική επανάσταση\nΣτο μυθιστόρημά του που αναφέρεται στον Ισπανικό Εμφύλιο «Για ποιον χτυπά η καμπάνα», ο Ε. Χέμινγουέη βάζει τον ήρωά του, τον αμερικανό δημοσιογράφο Ρόμπερτ Τζόρνταν, να λέει ότι «ζούμε γεγονότα που μπορεί ν’ αποδειχθούν καμπή για ολόκληρη τη μοίρα του ανθρώπινου γένους». Ίσως σήμερα αυτό ν’ ακούγεται υπερβολικό, αλλά ήταν μια πέρα για πέρα σωστή αξιολόγηση.\nΓια σχεδόν μια δεκαετία, απ’ το 1931 ως το 1939, οι εργάτες και οι αγρότες της Ισπανίας έδωσαν μια ηρωική μάχη ενάντια στην παλιά κοινωνία. Και για περισσότερα από δυο χρόνια, μετά το κίνημα του Φράνκο, η Ισπανία έγινε το κέντρο της γης για τους εργαζόμενους όλου του κόσμου, που είχαν εκεί στραμμένα τα μάτια και τις καρδιές τους.\nΑκόμη κι αυτοί που έφταναν στην Ισπανία έχοντας στο μυαλό τους πως πηγαίνουν να πολεμήσουν κατά του φασισμού, γρήγορα καταλάβαιναν ότι κάτι πολύ μεγαλύτερο συνέβαινε. Μπροστά στα μάτια τους, στη βάση της κοινωνίας, ένας καινούριος κόσμος άρχιζε να παίρνει σάρκα και οστά. Και ακόμα περισσότερο βέβαια, το ένιωθαν οι ίδιοι οι εργάτες κι οι αγρότες της Ισπανίας, που ήταν αυτοί που έχτιζαν αυτόν τον καινούριο κόσμο.\nΈνας τέτοιος ηρωικός αγώνας δεν ήταν δυνατό να συντριβεί με καθαρά στρατιωτικά μέσα. Η Ισπανική Επανάσταση ηττήθηκε, όχι απ’ τα κανόνια του Φράνκο και των Ιταλογερμανών συμμάχων του αλλά από την δειλία και την προδοσία των ίδιων της των ηγετών.\nΗ αυγή της δεκαετίας του 1930 βρήκε τις περισσότερες χώρες του πλανήτη σε αναβρασμό. Η μεγάλη οικονομική κρίση του 1929 σε συνδυασμό με τον απόηχο της Ρωσικής Επανάστασης του 1917 δημιουργούσε ένα εκρηκτικό μίγμα. Η Ισπανία, μια χώρα με άλυτα προβλήματα αιώνων, με κυριότερο αυτό της συγκέντρωσης της γης στα χέρια μιας χούφτας γαιοκτημόνων, και μ’ ένα ισχυρό εργατικό κίνημα με επαναστατικές παραδόσεις όπου κυριαρχούσαν οι αναρχικοί, δεν μπορούσε ν’ αποτελέσει εξαίρεση. Όταν, το 1931, ο βασιλιάς Αλφόνσος αναγκάστηκε να προκηρύξει δημοτικές εκλογές, η νίκη των δημοκρατικών κομμάτων ήταν τόσο συντριπτική ώστε ο βασιλιάς εξαναγκάστηκε σε παραίτηση.\nΩστόσο, η αστική δημοκρατική κυβέρνηση που σχηματίστηκε γρήγορα διέψευσε τις ελπίδες και τις προσδοκίες που είχαν οι εργάτες και οι αγρότες. Κανένα πρόβλημα δε λύθηκε. Οι καπιταλιστές που ήρθαν στην εξουσία δεν ήταν δυνατό να δράσουν ενάντια στα συμφέροντά τους μοιράζοντας τη γη στους ακτήμονες αγρότες ή παραχωρώντας δικαιώματα στην εργατική τάξη. Αντίθετα, χρησιμοποίησαν το στρατό και την αστυνομία για να τσακίσουν κάθε διεκδίκηση και άρχισαν να προετοιμάζουν μια νέα δικτατορία. Παρ’ όλη την απογοήτευσή τους όμως, οι εργάτες δεν ήταν διατεθειμένοι να παραδώσουν τα όπλα αμαχητί. Η επικράτηση του Χίτλερ στη Γερμανία έδειχνε ποιο ήταν το μέλλον που τους προετοίμαζαν. Έτσι, όταν τον Οκτώβρη του 1934 οι καπιταλιστές κάλεσαν το ανοιχτά φασιστικό κόμμα του Χιλ Ρόμπλες να συμμετάσχει στην κυβέρνηση, ξέσπασε γενική απεργία.\nΣτην Αστούρια, μια μεγάλη επαρχία ανθρακωρυχείων, οι εργάτες οπλισμένοι μόνο με δυναμίτες εκδίωξαν τις κυβερνητικές δυνάμεις και κατέλαβαν την εξουσία. Δημιούργησαν εργατικές επιτροπές σ’ όλα τα χωριά της περιοχής, έφτιαξαν ραδιοφωνικό σταθμό και προχώρησαν στη δημιουργία κόκκινου επαναστατικού στρατού. Η Κομμούνα της Αστούρια όμως έμεινε απομονωμένη. Η έλλειψη ενός πραγματικά επαναστατικού κόμματος σήμαινε μεταξύ των άλλων πως δεν υπήρχε μια κεντρική πανεθνική οργάνωση του αγώνα. Έτσι, όταν οι ανθρακωρύχοι ξεσηκώθηκαν, οι εργάτες άλλων περιοχών και κυρίως της Καταλονίας, ήταν ήδη κουρασμένοι από τις δικές τους προσπάθειες των προηγούμενων ετών και δεν μπόρεσαν να ενώσουν τις δυνάμεις τους με την Κομμούνα, που κυριολεκτικά πνίγηκε στο αίμα από την επέμβαση της κυβέρνησης. 5.000 εργάτες δολοφονήθηκαν και 30.000 οδηγήθηκαν στις φυλακές. Ένα κλίμα τρομοκρατίας εξαπλώθηκε σ’ ολόκληρη τη χώρα. Για τα επόμενα δυο χρόνια ένα καταπιεστικό καθεστώς εγκαθιδρύθηκε. Ωστόσο, η νίκη της κυβέρνησης δεν ήταν απόλυτη. Οι εργάτες και οι αγρότες άρχισαν σιγά σιγά να ξαναοργανώνονται. Καθώς τα προβλήματα της κοινωνίας παρέμεναν άλυτα η κυβέρνηση υποχρεώθηκε να προχωρήσει σε νέες εκλογές, τον Φλεβάρη του 1936.\nΗ κυβέρνηση του Λαϊκού Μετώπου\nΉδη από το 1931, μόλις δηλαδή είχαν αρχίσει να ξεδιπλώνονται τα επαναστατικά γεγονότα, ο Λ. Τρότσκι εξηγούσε πως\n«…Αν δεν επιτευχθεί η ενότητα των επαναστατικών δυνάμεων στην Ισπανία, το κίνημα θα δεχθεί μια αποφασιστική ήττα, που σχεδόν αυτόματα θα οδηγήσει στην εγκαθίδρυση ενός γνήσιου φασιστικού καθεστώτος, παρόμοιο μ’ αυτό του Μουσολίνι στην Ιταλία».\nΑντί όμως για την ενότητα των εργατικών κομμάτων, οι σοσιαλιστές και το ΚΚ προτίμησαν μια συμμαχία με τους αστούς, δημιουργώντας το «Λαϊκό Μέτωπο». Στην πραγματικότητα μάλιστα, επρόκειτο, όπως θα φαινόταν καθαρά στους επόμενους μήνες, για μια συμμαχία με τη σκιά των αστών, αφού η συντριπτική πλειοψηφία των αστικών δυνάμεων ήδη προσανατολιζόταν προς την επιβολή ενός φασιστικού καθεστώτος.\nΗ νίκη του Λ. Μ. στις εκλογές σήμανε για τους εργάτες και τους αγρότες της Ισπανίας την ώρα της εκδίκησης. Μόλις έγιναν γνωστά τα αποτελέσματα, ξεχύθηκαν αυθόρμητα στους δρόμους. Χωρίς να περιμένουν νόμους και διατάγματα, κατέλαβαν τις φυλακές κι απελευθέρωσαν όλους τους κρατούμενους συντρόφους τους της προηγούμενης διετίας κι ανάγκασαν τους εργοδότες να τους ξαναπροσλάβουν, πληρώνοντας μάλιστα κι όλες τις χαμένες τους αποδοχές. Έβαλαν φωτιά στις εκκλησίες και καταδίωξαν τους αντιδραστικούς παπάδες κι επισκόπους που είχαν υποστηρίξει το προηγούμενο καθεστώς. Οι αγρότες καταλάμβαναν μαζικά τη γη κι οι εργάτες ξεκίνησαν μεγάλους απεργιακούς αγώνες ζητώντας μεγάλες αυξήσεις και μείωση των ωρών εργασίας. Είναι χαρακτηριστικό ότι μέσα στους πέντε πρώτους μήνες από τη νίκη του Λ. Μ. ξέσπασαν πάνω από 300 απεργίες, ενώ καταλήφθηκαν 1,5 εκατ. εκτάρια γης. Για σύγκριση, τα πρώτα δυο χρόνια της «δημοκρατικής κυβέρνησης» είχαν μοιραστεί μόλις 45.000 εκτάρια…\nΟι εξελίξεις αυτές φανέρωναν ότι στην Ισπανία είχε σημάνει η ώρα όπου το μόνο δίλημμα που έμπαινε ήταν: Επανάσταση ή φασισμός. Για μια ακόμη φορά, ήταν οι αστοί και όχι οι ηγεσίες των εργατικών κομμάτων που έβγαλαν το σωστό συμπέρασμα. Άρχισαν λοιπόν να προετοιμάζουν την ανταρσία του Φράνκο.\nΟι κρίσιμες μέρες\nΌταν, στις 17 Ιουλίου του 1936, ο στρατηγός Φράνκο διακήρυξε από το ισπανικό Μαρόκο την εξέγερσή του, η άρχουσα τάξη κι ολόκληρος σχεδόν ο κρατικός μηχανισμός βρέθηκε στο πλευρό του. Παρ’ ότι από την πρώτη στιγμή η κυβέρνηση έμαθε τα σχέδιά του, χάρη στους δημοκρατικούς ναύτες που με τους ασυρμάτους των πλοίων τους έπιασαν τα φασιστικά σήματα, δεν έκανε απολύτως τίποτε για να τον σταματήσει. Αντίθετα, για μέρες έκανε το παν για να αποκρύψει τις ειδήσεις από τον πληθυσμό, ελπίζοντας πως θα κατέληγε σε μια συμφωνία με τους στασιαστές. Ωστόσο, μόλις οι εργάτες αντιλήφθηκαν τι συμβαίνει, αποφάσισαν να πάρουν την υπόθεση στα δικά τους χέρια.\n100.000 εργάτες βγήκαν στους δρόμους της Μαδρίτης φωνάζοντας: «Προδοσία! Προδότες! Δώστε μας όπλα!». Η μόνη απάντηση της κυβέρνησης (όπου, μην ξεχνάμε, συμμετείχαν υπουργοί του ΚΚ και του Σοσιαλιστικού Κόμματος) ήταν να εκδώσει διάταγμα που απειλούσε με τουφεκισμό όποιον μοίραζε όπλα στον πληθυσμό! Οι ναύτες κατέλαβαν τα πολεμικά πλοία πετώντας τους αξιωματικούς στη θάλασσα. Η Βαρκελώνη έπεσε στα χέρια των άοπλων εργατών που κατάφεραν πολύ σύντομα να συντρίψουν την φασιστική εξέγερση και να πάρουν την εξουσία σ’ ολόκληρη την Καταλονία. Στη Μάλαγα, οι εργάτες περικύκλωσαν τους στρατώνες βάζοντας φωτιά στα γύρω κτίρια κι ανάγκασαν τους στρατιωτικούς να παραδοθούν. Μέσα σε λίγες μέρες, η Μαδρίτη, η Βαλένθια και τα 2/3 της χώρας βρισκόντουσαν στα χέρια των εξεγερμένων εργατών.\nΑυτές οι κρίσιμες μέρες μετά το φασιστικό πραξικόπημα αποκαλύπτουν έναν βασικό ιστορικό νόμο: Ότι σε συνθήκες επανάστασης κι αντεπανάστασης, ο χρόνος αποκτά τεράστια ταχύτητα. Ενέργειες, λάθη ή παραλείψεις λίγων μόνο ημερών μπορεί να σημαδέψουν την ιστορική εξέλιξη για δεκαετίες. Αν οι εργάτες της Ισπανίας είχαν μείνει υπάκουοι στην κυβέρνηση «τους», ο Φράνκο θα είχε επικρατήσει με ευκολία μέσα σε λίγα εικοσιτετράωρα. Αν αντίθετα η κυβέρνηση ήθελε πραγματικά να τσακίσει το πραξικόπημα, το μόνο που είχε να κάνει ήταν να πετάξει τα φαντάσματα των αστών από τα υπουργεία τους και να προχωρήσει σε μια πραγματική εργατική κυβέρνηση που θα έπαιρνε τα κατάλληλα μέτρα: Αναγνώριση της ανεξαρτησίας του Μαρόκου (όπου ήταν η βάση του Φράνκο), μοίρασμα της γης στους αγρότες, κατάληψη όλων των εργοστασίων που θα μπορούσαν να χρησιμοποιηθούν για τις ανάγκες του πολέμου, εξοπλισμός και μια ανοιχτή έκκληση στους εργάτες και αγρότες να υπερασπίσουν τις κατακτήσεις τους. Σε μια τέτοια περίπτωση, η ανταρσία θα είχε τσακιστεί εν τη γενέσει της και το όνομα του στρατηγού Φράνκο θα ήταν σήμερα γνωστό μόνο σε μερικούς εξειδικευμένους ιστορικούς…\nΚαθώς το σύνολο σχεδόν των αξιωματικών και της αστυνομίας είχε υποστηρίξει τον Φράνκο, στις πόλεις που ελεγχόντουσαν απ’ τους δημοκρατικούς η εξουσία είχε περάσει ουσιαστικά στα χέρια των εξεγερμένων εργατών και αγροτών, που δημιουργούσαν παντού πολιτοφυλακές και επιτροπές. Ιδιαίτερα στη Βαρκελώνη, οι εργάτες προχώρησαν ακόμη πιο πέρα, στην κατεύθυνση της ριζικής αλλαγής της κοινωνίας. Εργοστάσια, τράπεζες, ξενοδοχεία και συγκοινωνίες καταλήφθηκαν. Η γη μοιράστηκε στους φτωχούς αγρότες, τα νοίκια έπεσαν στο μισό κι οι επιτροπές ανέλαβαν την παροχή δωρεάν τροφής σ’ όσους είχαν ανάγκη.\nΗ επίσημη κυβέρνηση δεν είχε καμιά απολύτως δύναμη παρά μόνο όση ήθελαν να της αναγνωρίσουν οι ίδιοι οι εξεγερμένοι. Επικρατούσε δηλαδή ένα καθεστώς δυαδικής εξουσίας. Αυτή την κρίσιμη στιγμή, αυτό που έπρεπε να γίνει ήταν οι εργατικές επιτροπές να παραμερίσουν την κυβέρνηση του Λ. Μ. που εξακολουθούσε να εξαρτάται πολιτικά από τους αστούς και σχηματίσουν μια δική τους καθαρά εργατική κυβέρνηση. Να προχωρήσουν στην απαλλοτρίωση εργοστασίων και κτημάτων και να απευθύνουν ένα ταξικό κάλεσμα στους στρατιώτες που αποτελούσαν το στρατό του Φράνκο.\nΚαμιά όμως από τις βασικές πολιτικές δυνάμεις του εργατικού κινήματος δεν κινήθηκε προς αυτή την κατεύθυνση.\nΟι αναρχικοί ήταν η πιο ισχυρή δύναμη μέσα στο ισπανικό εργατικό κίνημα. Το συνδικάτο τους CNT και η πολιτική τους έκφραση «Ιβηρική Αναρχική Ομοσπονδία (FAI) είχαν εκατομμύρια μέλη και ειδικά στην περιοχή της Καταλονίας και την Βαρκελώνη κυριαρχούσαν απόλυτα. Ωστόσο, ιδεολογικά οι αναρχικοί διαφωνούσαν με την έννοια του κράτους γενικά και γι’ αυτό αρνήθηκαν από την πρώτη στιγμή να πρωτοστατήσουν στη δημιουργία μιας εργατικής κυβέρνησης. Πίστευαν πως ήταν αρκετή η απαλλοτρίωση των κτημάτων και των εργοστασίων για να πετύχει η επανάσταση. Αγνοούσαν – όπως εξακολουθούν ν’ αγνοούν και σήμερα, παρά τα μαθήματα της Ισπανίας – την αποφασιστική σημασία που έχει η κατάληψη της εξουσίας από τους εργάτες και η δημιουργία του δικού τους κράτους. Έδωσαν έτσι την ευκαιρία στους αστούς της κυβέρνησης και στο ΚΚΙ ν’ ανασάνουν στις πρώτες κρίσιμες μέρες και να οργανώσουν τις μετέπειτα κινήσεις τους.\nΜάλιστα, όπως συχνά συμβαίνει στην πολιτική, το ένα λάθος ακολουθήθηκε από δεύτερο, ακόμη μεγαλύτερο: Ενώ αρχικά η ηγεσία των αναρχικών αρνήθηκε να προχωρήσει στη δημιουργία εργατικής κυβέρνησης, σύντομα έπεσε στην παγίδα του ΚΚΙ και κατέληξε να συμμετάσχει στην αστική κυβέρνηση του Λ. Μ., τόσο στην Καταλονία όσο και στην κεντρική κυβέρνηση της Μαδρίτης με 3 υπουργούς, μεταξύ των οποίων κι ο βασικός τους ηγέτης Χουάν Γκαρθία Όλιβερ.\nΟ ρόλος του ΚΚΙ\nΦυσικά, είναι λάθος να αναλύουμε την πολιτική του ΚΚΙ σαν κάτι αυθύπαρκτο. Η σκληρή πραγματικότητα είναι πως τόσο το ΚΚΙ όσο και κάθε άλλο ΚΚ εκείνης της εποχής δεν υπήρχε σαν ένα ανεξάρτητο κόμμα της εργατικής τάξης, έστω και με λανθασμένες θέσεις. Είχαν μετατραπεί σε διπλωματικά πρακτορεία της ΕΣΣΔ. Κάθε τους κίνηση δεν είχε άλλο στόχο από το να εξυπηρετήσει την εξωτερική πολιτική της Σοβ. Ένωσης, δηλαδή της γραφειοκρατίας. Ακριβώς το ίδιο έργο επρόκειτο να παιχτεί και στην Ελλάδα, 10 χρόνια μετά, στην περίοδο του εμφυλίου.\nΟ διεθνισμός και τα σοσιαλιστικά ιδανικά είχαν πλέον οριστικά και αμετάκλητα αφαιρεθεί από τις ανάγκες αυτής της εξωτερικής πολιτικής.\nΣτα μέσα του ’30, ο Στάλιν είχε πλέον πειστεί ότι ο πόλεμος με τη Γερμανία ήταν αναπόφευκτος. Ήταν καθήκον λοιπόν η συμμαχία με τους Αγγλογάλλους. Κάθε τι που θα μπορούσε να τους τρομάξει, έπρεπε να καταγγέλλεται σαν προδοτική πολιτική. Και τίποτε βέβαια δεν θα μπορούσε να τρομάξει περισσότερο τους αστούς του παγκόσμιου καπιταλισμού από την κοινωνική επανάσταση σε μια ευρωπαϊκή χώρα… Άλλο τόσο βέβαια τρόμαζε και τον ίδιο τον Στάλιν μια τέτοια προοπτική. Μια πετυχημένη επανάσταση στην Ισπανία θα είχε τεράστιο αντίχτυπο και για το ίδιο του το καθεστώς, αφού θα ξαναξυπνούσε το τεράστιο ρωσικό προλεταριάτο που υπέφερε κάτω απ’ την κυριαρχία της γραφειοκρατίας.\nΈτσι, τόσο στα λόγια όσο – κυρίως – στα έργα, το ΚΚΙ ανέλαβε το ρόλο της άκρας δεξιάς πτέρυγας του Λ. Μ. Δεν σταματούσε να διαλαλεί πως «ο μόνος του σκοπός είναι να υπερασπίσει τη δημοκρατική τάξη, σεβόμενο την ατομική ιδιοκτησία». Και φρόντιζε να κάνει πράξη αυτές τις διακηρύξεις, συκοφαντώντας και χτυπώντας ανοιχτά τους επαναστάτες του POUM και τους αναρχικούς. Τον Φλεβάρη του 1937 μάλιστα δε δίστασε να χρησιμοποιήσει στρατιωτικές μονάδες που ελεγχόντουσαν απ’ αυτό για να διώξει απ’ την επαρχία της Βαλένθια τους αγρότες που είχαν καταλάβει τα χτήματα και να επαναφέρει τους παλιούς τους ιδιοκτήτες!\nΤο POUM δημιουργήθηκε το 1935 από την ένωση δυο οργανώσεων, της Συμμαχίας Εργατών και Αγροτών, με βάση την Καταλονία και την τροτσκιστική Κομμουνιστική Αριστερά, του Αντρέ Νιν. Ο Λ. Τρότσκι είχε αντιπροτείνει στο Νιν να συνεργαστεί με την νεολαία του Σοσιαλιστικού Κόμματος, που αριθμούσε τότε 100.000 μέλη και βρισκόταν σε ρήξη με το επίσημο Σ. Κ., καθώς προχωρούσε με γρήγορα βήματα προς τ’ αριστερά.\nΤο νέο κόμμα γνώρισε μεγάλη ανάπτυξη μετά την εξέγερση του Ιούλη του ’36, η ηγεσία του ωστόσο έκανε σημαντικά σφάλματα. Κατέληξε να υποστηρίξει την κυβέρνηση του Λ. Μ. και ακολουθώντας το παράδειγμα των αναρχικών, να μπει στην κυβέρνηση της Καταλονίας, με τον Νιν να αναλαμβάνει το υπουργείο Δικαιοσύνης.\nΓια τους σταλινικούς του ΚΚΙ το POUM ήταν ο κύριος στόχος, επειδή ήταν το κόμμα που έκανε την πιο συνεπή κριτική στο ΚΚ και τη Σ. Ένωση και υπήρχε πάντα ο φόβος να διορθώσει εγκαίρως την πορεία του, μπαίνοντας επικεφαλής των επαναστατικών διαθέσεων των μαζών. Έπειτα, καθώς είχε πολύ λιγότερες δυνάμεις από τους αναρχικούς, αποτελούσε πολύ πιο εύκολο στόχο για τους σταλινικούς, τουλάχιστον σε πρώτη φάση.\nΗ εξέγερση της Βαρκελώνης\nΗ καταστροφική πολιτική των αναρχικών και του POUM έδωσε όπως είπαμε τα περιθώρια στους δεξιούς σοσιαλιστές, τους ελάχιστους αστούς που είχαν μείνει με το μέρος των δημοκρατικών και κυρίως στους σταλινικούς του ΚΚΙ ν’ αρχίσουν σταδιακά να υπονομεύουν τις κατακτήσεις της ισπανικής επανάστασης. Από τα τέλη του 1936 κατόρθωσαν να αναδιοργανώσουν την αστυνομία και να ξαναδημιουργήσουν τον επίσημο στρατό. Έχει λεχθεί πολύ σωστά πως\n«μια κυβέρνηση που στέλνει 15χρονα παιδιά με 40 χρονών ντουφέκια στο μέτωπο και κρατάει τις καλύτερες δυνάμεις της στις πόλεις, είναι φανερό πως φοβάται την επανάσταση πολύ περισσότερο απ’ ότι φοβάται τον Φράνκο».\nΤο σκηνικό είχε στηθεί σιγά σιγά και τον Μάη του 1937 η κυβέρνηση προχώρησε στην τελική της επίθεση. Ο σταλινικός αρχηγός της αστυνομίας στη Βαρκελώνη χρησιμοποίησε τις φρουρές εφόδου για να εκδιώξει τους αναρχικούς από το κεντρικό κτήριο των τηλεπικοινωνιών που δέσποζε σ’ ολόκληρη την πόλη. Η επίθεση αυτή προκάλεσε μαζική εξέγερση των εργατών που αντεπετέθηκαν, σήκωσαν παντού οδοφράγματα και κράτησαν τις θέσεις τους. Και πάλι όμως, οι αναρχικοί και το POUM που ήταν πανίσχυροι στην Καταλονία, αρνήθηκαν ν’ αναλάβουν τις ευθύνες τους. Ενώ θα μπορούσαν εύκολα να προχωρήσουν στην ανατροπή της τοπικής κυβέρνησης και να καλέσουν τους εργάτες ολόκληρης της χώρας να τους μιμηθούν, έκαναν το ακριβώς αντίθετο: Ζήτησαν από τους εργάτες να εγκαταλείψουν τα οδοφράγματα και να γυρίσουν στις δουλειές και στα σπίτια τους, γιατί τάχα «είχαν έρθει σε συμφωνία με την κυβέρνηση».\nΜόνο η μικρή ομάδα των Διεθνιστών Τροτσκιστών και οι επαναστάτες αναρχικοί της ομάδας «Φίλοι του Ντουρούτι» αντιτάχτηκαν σ’ αυτή την προδοσία και ζήτησαν από τους εργάτες να συνεχίσουν τον αγώνα μέχρι τέλους, οι δυνάμεις τους όμως ήταν πολύ μικρές για ν’ αντιστρέψουν την κατάσταση.\nΑυτή ήταν φυσικά η ευκαιρία που περίμεναν οι σταλινικοί. Η GPU, η μυστική αστυνομία του Στάλιν που ήταν κράτος εν κράτει, απήγαγε και δολοφόνησε τον Α. Νιν. Το POUM κηρύχθηκε παράνομο και η πολιτοφυλακή του διαλύθηκε. Παρόμοια τύχη περίμενε χιλιάδες αγωνιστές, σ’ ολόκληρη την Ισπανία. Η «νομιμότητα» άρχισε να βασιλεύει παντού…\nΗ τελική ήττα\nΌπως ήταν φυσικό, η συντριβή της εξέγερσης στη Βαρκελώνη, η διάλυση των πολιτοφυλακών και η δημιουργία για μια ακόμη φορά των προνομίων των ολίγων που είχε καταργήσει η επανάσταση, έσπειρε τρομερή απογοήτευση μέσα στις γραμμές των εργατών και των αγροτών που πολεμούσαν ενάντια στον Φράνκο και που δεν έβλεπαν πια για ποιον λόγο έπρεπε να χύνουν το αίμα τους για μια κυβέρνηση που δεν έκανε τίποτε άλλο παρά να προσπαθεί να επαναφέρει την παλιά μισητή κατάσταση. Τα μέτωπα συνέχισαν να σέρνονται για λίγο ακόμα καιρό, αλλά οι δημοκρατικοί έχαναν την μια επαρχία μετά την άλλη, χωρίς τίποτε πια να μπορεί να σταματήσει την επέλαση των φασιστών. Τον Μάρτη του 1939 έπεφτε η Μαδρίτη και οι σοσιαλιστές και κομμουνιστές «ηγέτες» το έσκαγαν για το εξωτερικό αφήνοντας, ως συνήθως, τους εργάτες στην τύχη τους. Η σαραντάχρονη δικτατορία του Φράνκο ξεκινούσε.\nΠροηγούμενο άρθροεπιτροπή σοφών ……τώρα και για το ασφαλιστικό\nΕπόμενο άρθροΠόλεμος στον Λίβανο και Αριστερά


Συντεταγμένες: 52°30′N 83°00′E\nΔιοικητικό κέντρο: Μπαρναούλ\nΈκταση: 169.100 χμ²\nΠληθυσμός: 2.613.400 (απογραφή 2002)\nΠυκνότητα πληθυσμού: 15,5 κάτοικοι/χμ²\nΟικονομία: Μεταλλουργία, ορυκτά\nΚυριότερες πόλεις: Μπαρναούλ, Μπισκ\nΤο Κράι Αλτάι (Алта́йский край) είναι ομοσπονδιακό υποκείμενο της Ρωσίας, υπαγόμενο στο Σιβηρικό Διαμέρισμα. Βρίσκεται στα σύνορα της χώρας με τοΚαζακστάν. Πήρε το όνομά του από τα Αλτάια Όρη, στους πρόποδες των οποίων εκτείνεται.\nΚυριότερα αστικά κέντρα του Κράι είναι η πρωτεύουσα Μπαρναούλ (600.749 κάτοικοι - απογρ. 2002), το Μπισκ (218.562) και το Ρουμπτσόβσκ (163.063). Βασικές οικονομικές δραστηριότητες είναι η εξόρυξη μετάλλων και η επεξεργασία τους.\nΗ πλειοψηφία των κατοίκων είναι ρωσικής καταγωγής (92%). Ανάμεσα στους κατοίκους απαντάται και ένας συμπαγής πληθυσμός περίπου 80.000 ατόμων γερμανικής καταγωγής (3%), οι λεγόμενοι Ρώσοι Μεννονίτες. Πρόκειται για απογόνους Πρώσων και Ολλανδών Αναβαπτιστών, οπαδών της διδασκαλίας του ειρηνιστή προτεστάντη Μέννο Σίμονς, οι οποίοι μετά από πρόσκληση τηςΜεγάλης Αικατερίνης (τέλη 18ου αι.) είχαν εγκαταλείψει τις πατρίδες τους και εγκατασταθεί ομαδικά σε διάφορες περιοχές της ευρωπαϊκής Ρωσίας, ιδιαίτερα στην Κριμαία. Το 1906 όλοι οι Μεννονίτες συγκεντρώθηκαν σε μία από τις περιοχές που σήμερα καταλαμβάνει το Κράι Αλτάι, λαμβάνοντας ειδικά προνόμια και δωρεάν καλλιεργήσιμη γη.\nΤο Κράι Αλτάι δεν πρέπει να συγχέεται με την όμορη Δημοκρατία των Αλτάι.\nΑναρτήθηκε από Nikos Likomitros στις 08:49


ΣΥΓΧΡΟΝΑ ΠΡΟΒΛΗΜΑΤΑ - Ορθόδοξη Χριστιανική Αδελφότητα "Το Ανέσπερον Φως" - Page #9\nΟ άνθρωπος που απελπίζεται δεν υπολογίζει τον Θεό σαν την μοναδική δύναμη που μπορεί να τον βοηθήσει σ’ οποιαδήποτε δύσκολη στιγμή της ζωής του.\nΔεν είναι ότι μπορείς να αλλάξεις τον κόσμο με τη δύναμή σου. Δεν είναι ότι κρατάς το μαγικό ραβδί που όλα τα διορθώνει, αλλά είναι αυτή η «μικρή ενέργεια» που ίσως ανακουφίσει για λίγες στιγμές έναν συνάνθρωπό σου. Μια αγκαλιά που δίνεται στην ώρα της. Ένας ευγενικός λόγος. Ένα «σ’ αγαπώ» που ηχεί από ειλικρινή χείλη. Ένα συγνώμη που ζητάς με απλότητα. Να μερικές από τις «μικρές ενέργεις» που μπορεί ν’ ανακουφίσουν έναν απλό συνοδοιπόρο της ζωής σου.\nΗ Κατάκριση και η Καταλαλιά\nΦθινοπωρινές Σκέψεις και Προβληματισμοί\nΘλιβερή πρωτιά στο κάπνισμα για τις Ελληνίδες


Άραγε θα υπάρχει Ελλάδα το 2021; – GorgaNews\nΗ σκιά της Πανδημίας πέφτει βαριά πάνω στον κόσμο επηρεάζοντας και τη διάθεσή μας στην αρχή μιας σημαδιακής χρονιάς για την Ελλάδα, αυτή της 200ής Επετείου της έναρξης της Επανάστασης.\nΌμως και η Πανδημία όπως και η αυξανόμενη επιθετικότητα της Τουρκίας ταιριάζουν στην Επέτειο θυμίζοντας ότι ο Αγώνας για Ανεξαρτησία και Ευημερία είναι διαρκής.\nΜας θυμίζει επίσης ότι και οι πιο δύσκολες ημέρες περνούν με αγώνες, θυσίες, ενότητα και ευρύτερες συνεργασίες.\nΤα εμβόλια εναντίον του COVID-19 αποδεικνύουν τη συλλογική ισχύ της Ανθρωπότητας ενώ η Επανάσταση του 1821, η πρώτη που “γέννησε” Εθνικό Κράτος στην περιοχή μας, μας δείχνει τη δύναμη ενός λαού όταν οι θυσίες των πολλών συνδυάζονται με την έμπνευση, την τόλμη και την ικανότητα των Ηγετών τους καθώς και με την ικανότητα των τελευταίων να συνεννοούνται με τους Εκπροσώπους ισχυρότερων Δυνάμεων.\nΟι προηγούμενες μεγάλες Επέτειοι της Επανάστασης όπως το 1871, το 1921 και το 1971 έπεσαν κι αυτές σε δύσκολες εποχές, υπογραμμίζοντας τη διαχρονική ανάγκη για τη σωστή διαχείριση της Ελευθερίας, για την επούλωση πληγών του παρελθόντος και για Εθνική ενότητα.\nΤο 2021 βρίσκει τη χώρα να έχει κάνει ΤΕΡΑΣΤΙΑ άλματα από το 1821.\nΌμως ο πυρήνας των προβλημάτων παραμένει ίδιος και είναι η ΑΔΥΝΑΜΙΑ των Ελλήνων ν’ αξιοποιήσουν τα προσόντα τους. Δηλαδή να περιορίσουν τις αδυναμίες τους, να παραμερίσουν τις διαφορές τους και να ενώσουν τις δυνάμεις τους για το κοινό καλό.\nΤο 1871 η Επέτειος τιμήθηκε κυρίως με την ανέγερση των ανδριάντων του Πατριάρχη ΓΡΗΓΟΡΙΟΥ Ε΄ και του ΡΗΓΑ ΒΕΛΕΣΤΙΝΛΗ στην πρόσοψη του κτιρίου του Πανεπιστημίου Αθηνών, καθώς και αυτών του ΙΩΑΝΝΗ ΚΑΠΟΔΙΣΤΡΙΑ και του κυριότερου ιδεολογικού επικριτή του, του ΑΔΑΜΑΝΤΙΟΥ ΚΟΡΑΗ, στον κήπο μπροστά από τα Προπύλαια του Πανεπιστημίου.\nΤο 1921 η Ελλάδα βρισκόταν σε πόλεμο, ενώ η Επέτειος των 150 χρόνων που γιορτάστηκε το 1971 καπελώθηκε από τη Δικτατορία.\nΤο 2021 βρίσκει τους Έλληνες να έχουν διανύσει τη μακρύτερη περίοδο ειρήνης και σταθερότητας στην Ιστορία τους και τη χώρα να είναι μέλος της Ευρωπαϊκής Ένωσης.\nΗ Ελλάδα βρίσκεται ψηλά στους Παγκόσμιους Δείκτες Ευημερίας παρά τα χρόνια προβλήματα του υπέρογκου Δημόσιου και Ιδιωτικού χρέους, με μια κυρίαρχη αντίληψη που εμποδίζει την ανάπτυξη και την αδυναμία ν’ αξιοποιήσουμε τα προσόντα των Ελλήνων.\nΓι’ αυτό μελέτη του Ιδρύματος Bertelsmann Stiftung το 2017 κατέταξε την Ελλάδα τελευταία στην Ευρωπαϊκή Ένωση από άποψη Κοινωνικής Δικαιοσύνης.\nΗ περιουσία της Ελλάδας ΔΕΝ είναι ο ήλιος και η θάλασσα, ΔΕΝ είναι το “οικόπεδο”.\nΕίναι οι άνθρωποί της, οι παλιοί και οι νέοι, με γνώσεις και όρεξη για δουλειά, ισάξιοι των συνομηλίκων τους οπουδήποτε στη Γη. Και αυτή η περιουσία φθίνει.\nΟι θάνατοι είναι περισσότεροι από τις γεννήσεις ενώ τουλάχιστον 500.000 νέοι έφυγαν τα τελευταία χρόνια σε αναζήτηση καλύτερης τύχης.\nΔιεθνής μελέτη που δημοσιεύθηκε στο περιοδικό Lancet τον περασμένο Ιούλιο προβλέπει πληθυσμό μεταξύ 4.730.000 και 5.480.000 στην Ελλάδα το 2100 εάν δεν βελτιωθεί ο Δείκτης Γεννητικότητας.\nΣ’ έναν κόσμο δύσκολο και με γείτονες των οποίων οι πληθυσμοί αναπτύσσονται ταχύτατα η επιβίωση των Ελλήνων ΔΕΝ είναι εγγυημένη.\nΑπαιτεί αύξηση του πληθυσμού με γεννήσεις περισσότερων παιδιών και επαναπατρισμό Ελλήνων και Ομογενών της Διασποράς.\nΑυτό όμως απαιτεί Οικονομική ανάπτυξη η οποία εξαρτάται από Πολιτική βούληση, ικανή Δημόσια Διοίκηση, υψηλό επίπεδο Εκπαίδευσης και αίσθημα Ασφάλειας και Δικαιοσύνης.\nΌσο η χώρα πάσχει σ’ αυτά τα σημεία δύσκολα θα πετύχουν όσοι βρίσκονται στην Ελλάδα και δεν θα έρθουν άλλοι για να επενδύσουν τον δικό τους χρόνο και το μέλλον των παιδιών τους εδώ.\nΓια να υπάρχουν Έλληνες το 2121 που θα κοιτάζουν πίσω, όπως κάνουμε εμείς, πρέπει εμείς σήμερα να καταπιαστούμε με προβλήματα που παραμένουν άλυτα τα τελευταία 200 χρόνια.\nΑς ελπίσουμε ότι, πέρα από Επετειακό έτος, το 2021 θα δει εμάς τους Έλληνες να λαμβάνουμε υπόψη σοβαρά το ζήτημα της επιβίωσής μας.-\nΕτικέτεςΔΗΜΟΓΡΑΦΙΚΟ ΠΡΟΒΛΗΜΑ Ελλάδα Η κραυγή του ενστόλου Κωνσταντίνος Ηλιόπουλος


lailapa: Προαναγγελία του “Αρμαγεδδώνα” από τον Ομπάμα!\nΠροαναγγελία του “Αρμαγεδδώνα” από τον Ομπάμα!\nΑναρτήθηκε από ΑΛΕΞΑΝΔΡΟΣ στις 10:03 π.μ.\nΟ Πάπας Βενέδικτος ΙΣΤ΄ …Στα νιάτα του!\nΜέχρι και ο παππούς του Κεδίκογλου ήταν συνεργάτης...


"Ο ΠΑΟΚ είναι ιδέα" | PAOKVoice\n“Ο ΠΑΟΚ είναι ιδέα”\nΗ εταιρεία Αμοιρίδης-Σαββίδης Α.Ε. είναι και φέτος ΜΕΓΑΣ ΧΟΡΗΓΟΣ του Α.Σ. ΠΑΟΚ.\nΟ επιχειρηματίας της κ. Κώστας Αμοιρίδης, επίλεκτο μέλος ο ίδιος, της οικογένειας του ΠΑΟΚ μίλησε αποκλειστικά στο acpaok.gr σε μία πολύ ενδιαφέρουσα συνέντευξη.\nΚύριε Αμοιρίδη, συνεχίζετε και φέτος τη χορηγική σας συνεργασία με τον Α.Σ. ΠΑΟΚ, για τα εμπορικά σήματα της εταιρείας σας MORRIS και F & U. Πόσο αποδοτική είναι αυτή η συνεργασία με τον ΠΑΟΚ;\nΗ συνεργασία μου με τον ΠΑΟΚ είναι διαφορετικής μορφής. Το κριτήριο δεν έγκειται κατά βάση στην ανταποδοτικότητα της χορηγικής συμφωνίας, αλλά είναι περισσότερο συναισθηματική συνεργασία, χωρίς αυτό να σημαίνει ότι δεν έχω κι εγώ οφέλη από αυτή, όσον αφορά την προβολή της εταιρείας μου.\nΕκτός όμως από τη χορηγική συνεργασία, φέτος έχετε υπό την επιμέλειά σας δύο τμήματα του Α.Σ. ΠΑΟΚ, το Volley Γυναικών και την Πάλη. Γιατί αυτά τα δύο τμήματα λοιπόν;\nΟ βασικότερος λόγος είναι ότι ο Α.Σ. ΠΑΟΚ διαθέτει πολλά τμήματα, πολλά εκ των οποίων δεν είναι στελεχωμένα όπως θα έπρεπε να είναι και χρειάζονται βοήθεια. Ο Πρόεδρος του Συλλόγου κάνει μεγάλο αγώνα, αλλά θεωρώ πως η βοήθεια που λαμβάνει από τον κόσμο του ΠΑΟΚ ως προς τη συνεισφορά του είναι πολύ μικρή. Οπότε θεώρησα ότι σε αυτά τα πλαίσια, θα μπορούσα να βοηθήσω δύο τμήματα ο ίδιος. Επέλεξα από τη μία πλευρά, την πάλη, καθώς σαν παλαιστής έχω ένα συναισθηματικό δέσιμο με το τμήμα. Από την άλλη επέλεξα το volley γυναικών, γιατί είναι μία ομάδα Β’ Εθνικής και θεωρώ πως δεν αξίζει αυτό σε μία ομάδα που φοράει τη φανέλα του Δικέφαλου.\nΕιδικά για το Volley Γυναικών, η φετινή χρονιά θεωρείται μάλλον διαδικαστική, αφού όλοι θεωρούν ότι με το έμψυχο υλικό που φροντίσατε να αποκτήσετε, η ομάδα θα κερδίσει άνετα την άνοδό της. Ποιος είναι ο τελικός στόχος για το τμήμα, τα επόμενα χρόνια;\nΦτιάξαμε μία ομάδα από την αρχή και ο βασικός στόχος είναι να προσπαθήσουμε να κάνουμε ό,τι καλύτερο μπορούμε και να διδάξουμε αθλητικά ιδεώδη. Ο πρώτος και βασικός μου στόχος είναι να αποτελεί πρότυπο όχι μόνο για τον ΠΑΟΚ, αλλά για όλη την Ελλάδα: η δομή του, η οργάνωσή του, η κουλτούρα του, η φιλοσοφία του, να αποτελεί αθλητικό πρότυπο από τις Ακαδημίες μέχρι την πρώτη ομάδα. Αυτός ο στόχος, φυσικά, θα πρέπει να μεταφραστεί και σε αποτελέσματα. Με το πέρασμα των χρόνων, πρέπει να ανεβαίνουμε, με τελικό σκοπό την κατηγορία που μας ανήκει και το Πρωτάθλημα Ελλάδος.\nΕκτός όμως από το οικονομικό βάρος των τμημάτων, τα οποία διαχειρίζεστε, είναι συχνή και η φυσική σας παρουσία στους αγώνες δείχνοντας μεγάλο μεράκι γι’ αυτό που αναλάβατε.\nΑπό τη στιγμή που κάνεις κάτι, θεωρώ, πρέπει να το αγαπάς και από τη στιγμή που το αγαπάς, τα υπόλοιπα είναι εύκολα και θα έρθουν… Θα θέλεις να μαθαίνεις, να το βλέπεις, να ζεις με αυτό, να συμμετέχεις σε αυτό. Εγώ, προσωπικά, έχω μία αρχή: ή κάνω κάτι ή δεν το κάνω καθόλου. Δεν είναι στη φιλοσοφία μου να κάνω κάτι μισό ή περίπου, είναι απαγορευτικό για μένα.\nΟ ΠΑΟΚ, παρά τη μεγάλη οικονομική κρίση καταφέρνει να διατηρεί τα περισσότερα τμήματα από κάθε ελληνικό Σύλλογο, τα περισσότερα εκ των οποίων διεκδικούν και πολλές φορές κατακτούν τίτλους και διακρίσεις. Κατά τη γνώμη σας πόσο εύκολο είναι αυτό;\nΌταν ζεις σε ένα ανταγωνιστικό περιβάλλον, το να είσαι πρωτοπόρος και να έχεις επιτυχίες εξυπακούεται ότι δεν είναι εύκολο, δε στο χαρίζουν, το κατακτάς. Ο ΠΑΟΚ εκ του αποτελέσματος σημαίνει ότι κατακτάει πολλές διακρίσεις, με τους ανθρώπους του και την προσπάθειά τους. Η βασική ευθύνη σε αυτό ανήκει στον Πρόεδρο, ο οποίος κάνει πολύ καλά το καθήκον του.\nΓια έναν επιχειρηματία του δικού σας βεληνεκούς που ο χρόνος του σπανίζει, πόσο εύκολο είναι να παρακολουθεί την καθημερινότητα των τμημάτων που διαχειρίζεται;\nΘα αναφέρω, όπως και παραπάνω, ότι αν αγαπάς κάτι, το χρόνο το βρίσκεις. Αυτή δεν είναι η δουλειά μου, είναι το χόμπι μου, η ευχαρίστησή μου, οπότε στον ελεύθερό μου χρόνο, ασχολούμαι με αυτό, γιατί περνάω καλά με αυτό που κάνω. Φυσικά στο τμήμα αυτό έχω ένα πολύτιμο συνεργάτη τον κ. Χατζηβασιλειάδη, ο οποίος σηκώνει το μεγαλύτερο βάρος αυτής της προσπάθειας.\nΦέτος, ο ΠΑΟΚ γιορτάζει τα 90 Χρόνια του. Τι θα θέλατε να ευχηθείτε στο Σωματείο;\nΝα συνεχίσει το Σωματείο να υπάρχει και να χαιρόμαστε με τις επιτυχίες και τη συλλογικότητά του. Να συνεχίσει να υπηρετεί τα αθλητικά ιδεώδη, όπως συμβαίνει μέχρι τώρα και να μας γεμίζει χαρές μέσα από αυτή τη λειτουργία του.\nΚλείνοντας, απευθυνόμενος στον κόσμο του ΠΑΟΚ, τι μήνυμα θα θέλατε να του στείλετε;\nΘα ήθελα να πω ότι ο ΠΑΟΚ είναι ένα μεγάλο Σωματείο με τον κόσμο του και πιστεύω ότι ο ΠΑΟΚ είναι ιδέα. Οπότε αυτή την ιδέα θα ήθελα να πω στον κόσμο να την υπηρετήσει με κάθε τρόπο. Αυτό που για εμένα προσωπικά είναι απαγορευτικό, είναι η βία στα γήπεδα, είμαι κάθετος απέναντι σε κάθε μορφή βίας. Πρέπει να χαιρόμαστε τον αθλητισμό, να βγάζουμε άμιλλα και να παίρνουμε ό,τι όμορφο βγάζει αυτός.


Ποσιπυ Τα στρώματα της DREAMWELL ήρθαν για να αλλάξουν τον ύπνο σας! – NetBlog.today\nΠοσιπυ Τα στρώματα της DREAMWELL ήρθαν για να αλλάξουν τον ύπνο σας!\nΗ Κορυφαία Εταιρεία Στρωμάτων,κρεβατιών Και Προιόντων Ύπνου\nΑυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Η προετοιμασία είναι το κλειδί για την επίτευξη μια καλής βαθμολογίας στο GMAT. Διαθέτουμε μεγάλη γκάμα επιλογών σε ορθοπεδικά & ανατομικά στρώματα σε οποιαδήποτε διάσταση. If you beloved this article and you would like to acquire far more data relating to stromata kindly check out our web-page. Αν δεν ερθει κανενα “Καλλιθεωτικο” αποτελεσμα στον επαναληπτικο του οακα,τοτε τα σαβουρδιασε ο Σταυρος τα 3-four μυρια και μπορει να κοιταζει το μελλον πιο αισιοδοξα.\nΣύμφωνα με την εκδοχή του Ησίοδου, η Αφροδίτη είναι αρχέγονη θεότητα και γεννήθηκε από τον αφρό που δημιούργησαν τα γεννητικά όργανα του Ουρανού καθώς έπεφταν στην θάλασσα, μετά τον ακρωτηριασμό του από τον Κρόνο. Το ένα τρίτο της ημέρας το περνάμε πάνω σε αυτό.\nΣε σενα, που φοβασαι, που εχεις χτισει τη ζωη σου με γνωμονα τον φοβο, εχω να σου πω το εξης. ΑΝΤΕ ΣΤΟΝ ΚΑΖΑΚΗ ΝΑ ΜΑΖΕΨΕΤΕ ΑΠΟ 1 ΕΥΡΩ Ο ΚΑΘΕΝΑΣ ΝΑ ΑΓΟΡΑΣΕΤΕ ΚΑΜΙΑ ΣΤΑΜΝΑ ΝΕΡΟ ΑΠΟ ΤΗΝ ΕΥΑΘ. Πραγματικά χαίρομαι που το θίγεις γιατί δίχνει ένα άνθρωπο που καταλαβαίνει την αξία της λεπτομέρειας.\nΣτη Βοιωτία, η ΠΕΣΙΝΕ επεξεργάζεται το βωξίτη, που παίρνει κύρια από τα μεταλλεία του Παρνασσού και του Ελικώνα.Από το βωξίτη αποσπά την αλουμίνα, που υπόκειται σε επεξεργασία, το τελικό προϊόν της οποίας είναι το αλουμίνιο. Πετα απο πανω σου αυτο το βαρος, παρε μια βαθια ανασα γεματη ζωη και σταματα να μαγνητιζεις τα αρνητικα και τα δυσαρεστα.\nΕπομένως το θέμα «παπάκι», ίσως να είναι περισσότερο σύνθετο απ’ότι με μία απλή ματιά. ΔΙΑ ΤΑΥΤΑ ΥΠΟΘΕΤΟΥΜΕ ΟΤΙ ΠΡΟΚΕΙΤΑΙ ΓΙΑ ΤΟΥΣ ΔΥΟ ΓΕΙΤΝΙΑΖΟΝΤΕΣ ΑΝΤΙΔΡΑΣΤΗΡΕΣ 1 ΚΑΙ 2 ΜΕ ΤΡΕΙΣ ΕΚΡΗΞΕΙΣ ΥΔΡΟΓΟΝΟΥ ΣΤΟΝ ΥΠ’ ΑΡΙΘΜΟΝ 1 ΚΑΙ ΜΕ ΠΥΡΚΑΓΙΑ ΣΤΟΝ ΥΠ’ ΑΡΙΘΜΟΝ 2. Ζυγιζοντας την με το χερι προσπαθησα να εξοικειωθω μαζι της κραδαινοντας την στον αερα σαν ξιφομαχος.\nH Stylish Strom έχει πάνω από μισό αιώνα ιστορίας. ΣΤΗΝ ΑΠΟΣΥΣΚΕΥΑΣΙΑ των προϊόντων δεν συνιστάται η χρήση αιχμηρών αντικείμενων, λόγω της πιθανότητας γδαρσίματος στις επιφάνειες. Επίσης σημαντικό είναι ο αυχένας να στηρίζεται με τέτοιο τρόπο ώστε να μην «ενοχλείται» και να επιτυγχάνεται η σωστή κυκλοφορία του αίματος.\nΣτα μαξιλάρια έχουμε μοναδική συνεργασία με μια πρωτοποριακή φόρμα, το memory foam, που όπως στα αντίστοιχα στρώματα, αγκαλιάζει το κεφάλι και προσαρμόζεται στις ανάγκες του καθενός” με ενημερώνει η Τζίνα, ενώ καθόμαστε σε ένα άκρως αναπαυτικό στρώμα, από την σειρά Cashmere, επενδεδυμένη με κλωστές από αληθινό κασμίρι.\n← Τρένο Διαμέλισε Μετανάστες!\nΣτρώματα Ενδεικτικες Τιμες Δημοσκοπικό. →


ΑΡΘΡΟΣΥΛΛΕΚΤΗΣ by Dyosmaraki (3): Η ακτινοβολία από τα κινητά τηλέφωνα στη μάχη κατά του Αλτσχάιμερ\nΗ ακτινοβολία από τα κινητά τηλέφωνα στη μάχη κατά του Αλτσχάιμερ\nΤα κινητά τηλέφωνα, μέχρι σήμερα, κατηγορούνται ως άκρως επικίνδυνα για την ανθρώπινη υγεία. Τελευταία μελέτη, ωστόσο, που πραγματοποιήθηκε στο Κέντρο Ερευνας κατά του Αλτσχάιμερ στη Φλώριδα, απέδειξε ότι τα κινητά και η ηλεκτρομαγνητική ακτινοβολία που εκπέμπουν μπορεί να μας προστατεύσει από την εμφάνιση της νόσου Αλτσχάιμερ. Η έρευνα έγινε σε 96 πειραματόζωα που είχαν τροποποιηθεί γενετικά ώστε να εμφανίσουν την εκφυλιστική νόσο του εγκεφάλου. Βέβαια, οι ειδικοί προειδοποιούν ότι, μέχρις ότου ολοκληρωθεί η έρευνα, δεν θα πρέπει να γίνεται αλόγιστη χρήση του κινητού.\nΜέχρι πρόσφατα οι ειδικοί ασχολούνταν με την αναγνώριση και αξιολόγηση των κινδύνων που εγκυμονεί η χρήση κινητών τηλεφώνων για την ανθρώπινη υγεία. Τώρα, όμως, πέρασαν στην αντίπερα όχθη και άρχισαν να ανακαλύπτουν τις ευεργετικές συνέπειες της κινητής τηλεφωνίας.\nΕπιστήμονες του Κέντρου Ερευνας για τη Θεραπεία του Αλτσχάιμερ, που βρίσκεται στη Φλόριντα, πιστεύουν ότι η ακτινοβολία που εκπέμπει το κινητό τηλέφωνο μπορεί να μας προστατεύσει από την εκφυλιστική νόσο του εγκεφάλου. Πειράματα που πραγματοποιήθηκαν σε ποντίκια έδειξαν ότι η ακτινοβολία θωράκισε τη μνήμη των πειραματόζωων ή τη βελτίωσε σε περίπτωση που είχαν εμφανίσει τη νόσο. Τώρα μελετούν τη δράση διαφορετικών συχνοτήτων για να διαπιστωθεί κατά πόσο μπορούν να βελτιωθούν τα αποτελέσματα αυτής της καινοτόμου προστασίας.\nΗ μελέτη δημοσιεύεται στην επιστημονική επιθεώρηση Journal of Alzheimer’s disease. Οι Αμερικανοί ερευνητές μελέτησαν 96 «μεταλλαγμένα» πειραματόζωα που θα εμφάνιζαν πλάκες βήτα αμυλοειδούς στον εγκέφαλό τους. Οι πλάκες αποτελούν την «υπογραφή» της νόσου Αλτσχάιμερ, ενώ υπήρχε και μια ομάδα ελέγχου αποτελούμενη από φυσιολογικά ποντίκια. Ολα εκτέθηκαν καθημερινά σε ηλεκτρομαγνητικό πεδίο, το οποίο προκλήθηκε από τη χρήση ενός συμβατικού κινητού τηλεφώνου, για δύο περιόδους διάρκειας μιας ώρας. Συνολικά το πείραμα διήρκεσε επτά ως εννιά μήνες. Τα κλουβιά στα οποία παρέμεναν τα πειραματόζωα είχαν τοποθετηθεί στην ίδια απόσταση, γύρω από μια κεντρική κεραία που εξέπεμπε το τηλεφωνικό σήμα.\nΟι ερευνητές, υπό τον συντονισμό του καθηγητή Γκάρι Αρεντας, υποστηρίζουν ότι εάν υπήρχε έκθεση των τροποποιημένων ποντικών στην ηλεκτρομαγνητική ακτινοβολία από νεαρή ηλικία, προτού εμφανιστούν τα προβλήματα στη μνήμη, τότε οι γνωσιακές τους λειτουργίες θα παρέμεναν ακέραιες. Οταν η έκθεση άρχιζε σε μεγαλύτερη ηλικία, όταν τα τροποποιημένα ποντίκια είχαν αρχίσει να εμφανίζουν κάμψη στις λειτουργίες απομνημόνευσης, τότε η έκθεση στο ηλεκτρομαγνητικό πεδίο αποκαθιστούσε τη μνήμη.\nΟι επιστήμονες πιστεύουν ότι θα χρειαστούν χρόνια μέχρι να εμφανιστούν οι συνέπειες χρήσης του κινητού τηλεφώνου στον άνθρωπο. Προειδοποιούν πάντως ότι δεν πρέπει να γίνεται αλόγιστη χρήση του.\n1. Σε λίγο θα μας πουν πως 10 ώρες την ημέρα χρήσης του κινητού τον γιατρό τον κάνει πέρα....\n2. Είμαι περίεργη να μάθαινα ποιός χρηματοδοτεί αυτή την έρευνα....Μήπως καμιά εταιρεία παραγωγής κινητών τηλεφώνων?????\nΑναρτήθηκε από dyosmaraki στις 9:44 μ.μ.\nΕτικέτες Τεχνολογία/Κινητά τηλέφωνα


Μετάστασις του Αποστόλου και Ευαγγελιστού Ιωάννου του Θεολόγου - Ορθοδοξία News Agency\nHome \_ Βίοι Αγίων \_ Μετάστασις του Αποστόλου και Ευαγγελιστού Ιωάννου του Θεολόγου\n26/09/2020 26/09/2020 Σήμερα, 26 Σεπτεμβρίου, η Εκκλησία εορτάζει τη μετάσταση του Αγίου ενδόξου και πανευφήμου Αποστόλου και Ευαγγελιστού Ιωάννου του Θεολόγου. Ο Ιωάννης ήταν ο «μαθητής ον ηγάπα ο Ιησούς». Αξιώθηκε να πληροφορηθεί από τον Ιησού Χριστό πολλές θεολογικές αλήθειες και να τις καταγράψει στο 4ο Ευαγγέλιο της Καινής Διαθήκης. Για τα βαθιά θεολογικά νοήματα στα κείμενά...\n26 Σεπτεμβρίου, 2020 - 9:29\nΤελευταία ενημέρωση: 26/09/2020 - 8:30\nΓια τα βαθιά θεολογικά νοήματα στα κείμενά του, ονομάστηκε «ο πρώτος Θεολόγος της Εκκλησίας». Επίσης, ονομάζεται «υιός βροντής». Μαζί με τον αδελφό του Ιάκωβο και τον Πέτρο ανέβηκαν στο όρος Θαβώρ κατά την ημέρα της Μεταμόρφωσης και, κατά τη διάρκεια του Μυστικού Δείπνου, ο Ιωάννης «πεσών επί του στήθους του Ιησού» ρωτούσε: «Κύριε τις εστίν (ο παραδιδούς σε);».\nΜόνο ο Ιωάννης από τους δώδεκα μαθητές ακολούθησε τον Κύριο μέχρι και τη σταύρωση και στη συνέχεια ανέλαβε την προστασία της Παναγίας καθ’ υπόδειξη του Εσταυρωμένου Υιού της.\nΕξορίστηκε στην Πάτμο, όπου είδε σε μορφή οράματος και κατέγραψε την Αποκάλυψη, το 27ο βιβλίο της Καινής Διαθήκης.\nΕυρισκόμενος σε προχωρημένη ηλικία, δε σταμάτησε να νουθετεί, να παρηγορεί και να ενισχύει τους πιστούς με τη φράση: «Αγαπητοί, αγαπώμεν αλλήλους»!\nΚοιμήθηκε σε βαθιά γεράματα. Απέκτησε πολλές εμπειρίες. Αρχικά ως μαθητής του Προδρόμου, κατόπιν του Χριστού και στη συνέχεια, για 60 χρόνια, έζησε τα πρώτα χρόνια της διαμόρφωσης της χριστιανικής κοινότητας των Ιεροσολύμων και μετά της Μικράς Ασίας.\nΗ ανιδιοτελής αγάπη προς το Θεό και το συνάνθρωπο, όπως την κηρύσσει ο Άγιος Ιωάννης ο Θεολόγος μέσα από τις 3 Καθολικές Επιστολές του, δεν έπαψε ποτέ να είναι το γνήσιο γνώρισμα του αληθινού πιστού χριστιανού σε κάθε εποχή η οποία έχει τα δικά της γνωρίσματα και δυσκολίες.\nΣήμερα, μεταξύ άλλων ναών επ’ ονόματι του Ευαγγελιστή Ιωάννη, πανηγυρίζουν ο Καθεδρικός ναός στην Αρχιεπισκοπή και οι κοινότητες Μιας Μηλιάς και Πλατανιστάσας.\nΕτικέτες: Άγιος Ιωάννης ο Θεολόγος, Η Μετάσταση του Αγίου Ιωάννη του Θεολόγου, Μετάσταση Αγίου Ιωάννου του Θεολόγου


f.c.Kardistan: f.c.Kardistan Vs Μοϊκανοί\n"Δύσκολα, ζόρικα, αλλά το αποτέλεσμα γνωστό"\nΜε κεκτημένη ταχύτητα από το απίστευτο σερί των 10 νικών σε ισάριθμους αγώνες, οι παίχτες της f.c.kardistan αντιμετώπισαν την ομάδα των Μοϊκανών (με γαλάζια εμφάνιση) την Τρίτη 27/11/2012. Η σύνθεση ίδια και απαράλλαχτη χωρίς αλλαγές, δηλαδή Γιώργος, Mula, Μαχμούντ, Bill και Angelo. Στην αντίπαλη ομάδα, αγωνίστηκε ως τερματοφύλακας ο Δημήτρης, πολύ καλός φίλος του Angelo, με τα κλασικά πειράγματα πριν τον αγώνα να δίνουν και να παίρνουν.\nΤο αποτέλεσμα του πρώτου ημιχρόνου βρήκε τις δύο ομάδες ισόπαλες με 3-3. Το τρίτο γκολ των Μοϊκανών είναι από αυτά που, μόνο αν σε θέλει πολύ η μπάλα, καταλήγουν στα δίχτυα. Από πλάγιο άουτ η μπάλα κόντραρε σε δύο διαδοχικά παίχτες της ομάδας και παίρνοντας ανάποδα φάλτσα, αναπαύθηκε στα γκολπόστ του Γιώργου. Από ένα γκολ σημείωσαν οι Bill, Mula και Μαχμούντ, όλα με μακρινά σουτ, ενώ πολλές φορές η υπερβολική ομαδικότητα κόστισε στους Καρδιτσιώτες.\nΜετά την ανάπαυλα, η εξέλιξη του αγώνα συνέχισε να είναι αμφίρροπη, καθώς η αντίπαλη ομάδα με μπροστάρη τον εκρηκτικό παίχτη με το φούτερ του Εθνικού, δεν άφηνε την f.c.kardistan να ξεφύγει στο σκορ. Ευτυχώς, ο Angelo ξεμπούκωσε και την κατάλληλη στιγμή άρχισε να σκοράρει. Μελανό σημείο η στιγμιαία λογομαχία του με τον Bill, με αφορμή μια πάσα που δεν δόθηκε ποτέ. Νεύρα υπήρχαν γενικώς στην περιρρέουσα ατμόσφαιρα, κι αυτό γιατί η θέληση για νίκη δεν άφηνε να υπερισχύει το καθαρό μυαλό σε πολλές φάσεις, τόσο αμυντικά όσο και επιθετικά. Ο Γιώργος έκανε κάποιες ηρωικές επεμβάσεις, ρίσκαρε τραυματισμό στο αριστερό του χέρι, ενώ όποτε χρειάστηκε, είχε και την τύχη με το μέρος του. Ειδικά σε μία φάση, η μπάλα πρώτα βρήκε στα ακροδάχτυλά του, μετά στο οριζόντιο δοκάρι και έπειτα στην πλάτη του, χωρίς ευτυχώς να καταλήξει στα δίχτυα. Σε άλλες δύο περιπτώσεις, ο Μαχμούντ έκοψε πάνω στην γραμμή όπως και ο Mula με το γόνατο έδιωξε σε πλάγιο κρατώντας το προβάδισμα που είχε δώσει ο Angelo με αριστερές οβίδες.\nΤελικό σκορ, νίκη για την f.c.kardistan με 8-6, και 33 βαθμοί σε 11 αγώνες. Τα γκολ σημείωσαν οι Angelo(4), Μαχμούντ(2), Bill(1) και Mula(1). Ευχάριστο το κλίμα στα αποδυτήρια με τον Μαχμούντ και τον Γιώργο να ντύνονται έχοντας(?) στεγνώσει σε λιγότερο από 2 λεπτά. Η συζήτηση επικεντρώθηκε γύρω από παίχτη της ομάδας που έπαψε να είναι "καληνυχτάκιας" και άρχισε να σκοράρει σε νεαρά αιθέρια ύπαρξη.\nΕκτός αγωνιστικών χώρων θα μείνει περίπου για 10 μέρες ο Γιώργος, μιας και η αυτοθυσία του στην προαναφερόμενη φάση του κόστισε ένα νάρθηκα στο αριστερό του χέρι...(τον περιποιήθηκε ο γνωστός Doctor της ομάδας...)\nMvp μετά από ψηφοφορία αναδείχθηκε ο "γατούλης" Γιώργος.\nΑναρτήθηκε από f.c.kardistan στις 12:33


Tο αυτοβιογραφικό μυθιστόρημα του Βασίλη Αλεξάκη "Το Κλαρινέτο" παρουσιάζεται στο Ναύπλιο\nTο αυτοβιογραφικό μυθιστόρημα του Βασίλη Αλεξάκη “Το Κλαρινέτο” παρουσιάζεται στο Ναύπλιο\nΗ Βιβλιοθήκη “Ανθός” του “Φουγάρου” υποδέχεται την Κυριακή 4 Δεκεμβρίου, στις 7 μμ, τον καταξιωμένο συγγραφέα, Βασίλη Αλεξάκη, στην παρουσίαση του νέου βιβλίου του με τίτλο “Το Κλαρινέτο” (Μεταίχμιο). Ο συγγραφέας θα συνομιλήσει με το κοινό και θα υπογράψει αντίτυπα του βιβλίου του.\nΣτο αυτοβιογραφικό μυθιστόρημά του “Το Κλαρινέτο”, ο συγγραφέας – πρωταγωνιστής ταξιδεύει από το Παρίσι, όπου αντιμετωπίζει τη μοιραία ασθένεια του φίλου και εκδότη του, στην Ελλάδα της κρίσης, όπου γνωρίζεται με ανθρώπους τσακισμένους από την ανέχεια. Ανάμεσα στη ζεστασιά των ημερών και τη θλίψη της απουσίας ∙ ανάμεσα στο Παρίσι και την Αθήνα ∙ ανάμεσα στη μητρική γλώσσα και τη γραφή, ξεφυτρώνει αναπάντεχα το ερώτημα: “Γιατί ξεχνάμε;”.\n“Το κλαρινέτο” έχει ήδη εκδοθεί στα γαλλικά και κυκλοφόρησε στην ελληνική γλώσσα στα τέλη Νοεμβρίου.\nΟ Βασίλης Αλεξάκης γεννήθηκε στην Αθήνα τον Δεκέμβρη του 1943. Εγκατεστημένος στη Γαλλία από το 1969, υπήρξε επί σειρά ετών συνεργάτης της εφημερίδας Le Monde και έγραψε τα πρώτα του βιβλία στα γαλλικά.\nΤο “Τάλγκο” που κυκλοφόρησε το 1982 από τον Εξάντα είναι το πρώτο του έργο γραμμένο στη μητρική του γλώσσα και παραμένει μέχρι σήμερα ένα από τα δημοφιλέστερα βιβλία του. Το 1984 έγινε ταινία από τον Γιώργο Τσεμπερόπουλο με τίτλο “Ξαφνικός έρωτας”.\nΤο έργο του Αλεξάκη είναι εξίσου αναγνωρισμένο στην Ελλάδα (Κρατικό Βραβείο Μυθιστορήματος το 2004 για τις “Ξένες λέξεις”) και τη Γαλλία (Βραβείο Medicis για τη “Μητρική γλώσσα” το 1995, Μεγάλο Βραβείο Μυθιστορήματος της Γαλλικής Ακαδημίας για το “μ.Χ.” το 2007).\nΓράφει και στις δύο γλώσσες, μεταφράζοντας ο ίδιος τα βιβλία του στα γαλλικά και τα ελληνικά αντίστοιχα.\nΈχει ασχοληθεί με το χιουμοριστικό σκίτσο, τον κινηματογράφο (η ταινία του “Οι Αθηναίοι” κέρδισε το Α’ βραβείο στο διεθνές φεστιβάλ κωμωδίας του Σανρούς το 1990) και το θέατρο (“Εγώ δεν…”, “Μη με λες Φωφώ”).\nΈργα του έχουν εκδοθεί επίσης στη Γερμανία, την Ισπανία, την Αρμενία, την Ιταλία, τη Ρωσία, την Τουρκία, την Αργεντική, τις ΗΠΑ και το Ισραήλ.


Πολλές γυναίκες με το ξεκίνημα της κλιμακτηρίου νομίζουν ότι μπήκαν στη διαδικασία της γήρανσης και αφήνονται.\nΌμως αυτό δεν ισχύει!\nΕίναι, λοιπόν, η μισή τους ζωή που πρέπει να ξανακερδηθεί και έχουμε εύκολους και ανώδυνους τρόπους για να τους την προσφέρουμε πίσω.\nΗ Έφη Ρομποτή μας πληροφορεί για την ατροφία του κόλπου, αποδίδει αιτίες και προτείνει λύσεις αντιμετώπισης.\nΔείτε τις συμβουλές της Μαιευτ.- Χειρ. Γυναικολόγου Έφης Ρομποτή στο κανάλι της στο YouTube:\nΓΥΝΑΙΚΕΣ ΚΑΙ ΚΛΙΜΑΚΤΗΡΙΟΣΚΛΙΜΑΚΤΗΡΙΟΣΥΓΕΙΑ


Εξερευνήστε τη Βόρεια Ιταλία με ένα MINI Cooper S Countryman ALL4 – InfoNews24\nΕξερευνήστε τη Βόρεια Ιταλία με ένα MINI Cooper S Countryman ALL4\nΜπορεί η Μεσόγειος να απέχει κάποια χιλιόμετρα, όμως το υγρό στοιχείο δε λείπει από τη Β. Ιταλία και ειδικά στην περιοχή της Λομβαρδίας, η οποία φημίζεται για τις όμορφες λίμνες της: διάσημες λίμνες όπως η Λίμνη Como, ή η Λίμνη Garda, που εδώ και δεκαετίες αποτελεί δημοφιλή τουριστικό προορισμό. Τα κρυστάλλινα νερά, το απαλό αεράκι και τα πανέμορφα τοπία μέσα στα βουνά, στους πρόποδες των Ιταλικών Άλπεων είναι σκέτη μαγεία. Η Λίμνη Iseo είναι ιδιαίτερα αγαπητή στους λάτρεις του camping. Μάλιστα ο μεγάλος αριθμός των οργανωμένων εγκαταστάσεων πάνω στη λίμνη σας δυσκολεύει να αποφασίσετε το ιδανικό μέρος για διαμονή. Όσοι επιθυμούν να εξερευνήσουν σε σύντομο χρονικό διάστημα όσο το δυνατόν περισσότερα συναρπαστικά τοπία και γραφικά χωριά με ειδυλλιακά λιμανάκια, ή να περπατήσουν σε παράκτια μονοπάτια και να δειπνήσουν σε τοπικά εστιατόρια, επιλέγουν να ταξιδέψουν με ένα camper van. Το νέο MINI Cooper S Countryman ALL4 (κατανάλωση στο μικτό κύκλο: 6,5 – 6,2 l/100 km, εκπομπές CO2 στο μικτό κύκλο: 149 – 142 g/km) προσφέρει ακόμα πιο διασκεδαστική οδήγηση στους στενούς δρόμους που ελίσσονται γύρω από τη λίμνη, είναι ευέλικτο και στο χώμα, ενώ μπορεί να κοιμίσει άνετα δύο άτομα σε μέρη όπου δεν φτάνουν τα συμβατικά τροχόσπιτα.\nΚαι όλα αυτά χάρη με μία σκηνή οροφής, ειδικά σχεδιασμένη για το MINI Countryman από τον Ιταλό κατασκευαστή AUTOHOME. Έτσι, ακόμα και οι απρογραμμάτιστες εκδρομές στη Λίμνη Iseo είναι πραγματική διασκέδαση. Το κινητό κατάλυμα είναι προϊόν συνεργασίας της AUTOHOME με την Ομάδα Σχεδίασης της MINI και διατίθεται σε μαύρο ή λευκό, δηλαδή στις αποχρώσεις της οροφής και των καλυμμάτων καθρεπτών του 5θέσιου all-rounder. Η σκηνή ασφαλίζει με ειδικό σύστημα έδρασης στην οροφή του μεγαλύτερου μοντέλου της Βρετανικής πολυτελούς μάρκας, πάνω στις προαιρετικές ράγες και στη σχάρα οροφής που περιλαμβάνονται στη γκάμα Γνήσιων Αξεσουάρ MINI. Το ανθρακονημάτινο κέλυφος της σκηνής θυμίζει μπαγκαζιέρα όταν είναι κλειστή, ενώ το αεροδυναμικά βελτιστοποιημένο σχήμα του μειώνει την αντίσταση και το θόρυβο του αέρα ταξιδεύοντας προς Λομβαρδία.\nΤο νέο MINI Cooper S Countryman ALL4 υποδύεται άνετα το ρόλο ενός camper van. Η αναδίπλωση του διαιρούμενου πίσω καθίσματος (στάνταρ διάταξη 40 : 20 : 40) αυξάνει τη χωρητικότητα του χώρου αποσκευών από τα 450 στα 1.390 λίτρα. Αυτό σημαίνει ότι εκτός από τις αποσκευές των διακοπών και τα sleeping bags, χωράει όλο τον αναγκαίο εξοπλισμό για διακοπές στην ύπαιθρο με στυλ: όπως για παράδειγμα το μπάρμπεκιου – απαραίτητο εξάρτημα για επίδοξους ψαράδες, ή τη μηχανή espresso για τους φαν του καφέ με σύνδεση στην πρίζα 12-volt στο χώρο αποσκευών. Χάρη στο μέγιστο επιτρεπόμενο πρόσθετο φορτίο των 560 kg, δύσκολα θα ξεπεράσετε το όριο φόρτωσης του MINI Cooper S Countryman ALL4.\nΒλέποντας τη Λίμνη Iseo στον χάρτη, θα παρατηρήσετε ένα επίμηκες “S” που θυμίζει το λογότυπο στα πλαϊνά φινιστρίνια και τη μάσκα του MINI Cooper S Countryman ALL4. Η ευελιξία του αυτοκινήτου ταιριάζει άριστα στη μορφολογία της περιοχής. Στους ελικοειδείς δρόμους της Λομβαρδίας, το πολυτελές compact μοντέλο δείχνει αμέσως τον σπορ χαρακτήρα του, ακόμα και φορτωμένο με πολλά κιλά. Ο 4-κύλινδρος κινητήρας 131 kW/ 178 hp με Τεχνολογία MINI TwinPower Turbo, το στάνταρ 8-τάχυτο κιβώτιο Steptronic και η προαιρετική, προσαρμοζόμενη ανάρτηση αποτελούν ισχυρά διαπιστευτήρια για διασκεδαστική οδήγηση στη φύση, σε αναζήτηση της τέλειας τοποθεσίας για ‘κατασκήνωση’.\nΗ οδήγηση στους παράκτιους δρόμους της Λίμνης Iseo, που βρίσκεται μεταξύ Bergamo, ανατολικά, και Brescia, δυτικά, είναι συναρπαστική. Ειδυλλιακά σημεία με θέα τα πεντακάθαρα νερά της λίμνης και τα βουνά σας δελεάζουν για μία στάση, ενώ η πρόσβαση σε πιο απόμερες τοποθεσίες, ιδανικές για μπάνιο στη λίμνη και κάμπινγκ απαιτεί μερικές φορές off-road οδήγηση. Στην περίπτωση αυτή, αποδεικνύεται η αξία του συστήματος τετρακίνησης ALL4. Οι άμεσες αντιδράσεις του ηλεκτρονικά ελεγχόμενου συστήματος διασφαλίζουν την ‘on-demand’ κατανομή ισχύος στους εμπρός και πίσω τροχούς με βάση σε όλες τις εδαφικές και καιρικές συνθήκες. Επομένως, η αναζήτηση ενός πιο απομονωμένου μέρους εκτός της πεπατημένης δεν προκαλεί καμία ανησυχία ή άγχος.\nΦτάνοντας εκεί, τα πλεονεκτήματα της σκηνής οροφής κυριολεκτικά ξεδιπλώνονται με μερικές απλές κινήσεις. Απασφαλίζοντας τους μεντεσέδες στο κέλυφος, η σκηνή υψώνεται αυτόματα μέσω τεσσάρων αμορτισέρ αερίου. Μπαίνοντας στο κινητό κατάλυμα, είναι εμφανές ότι η φιλοσοφία ‘έξυπνης αξιοποίησης χώρου’ της μάρκας διέπει και τις εκδρομές-camping με ένα MINI. Η γκάμα αξεσουάρ της σκηνής οροφής περιλαμβάνει μία αναδιπλούμενη αλουμινένια σκάλα για πρόσβαση στην οροφή του MINI Cooper S Countryman ALL4. Στο εσωτερικό, ένας χώρος μήκους 2,10 m και πλάτους 1,30 m κοιμίζει άνετα δύο άτομα πάνω σε ένα στρωματάκι από υλικό υψηλής πυκνότητας, με βαμβακερή επένδυση. Το εσωτερικό φως LED, οι πόρτες και τα παράθυρα με φερμουάρ καθώς και σίτες για κουνούπια, δίχτυα αποθήκευσης και τσέπες είναι πρακτικά αξεσουάρ, για να απολαύσετε ακόμα περισσότερο τη διαμονή σας στη σκηνή με θέα τη Λίμνη Iseo. Έτσι το camping γίνεται προσωπική σας υπόθεση, όπως υπαγορεύει γνώριμο, εξατομικευμένο στυλ MINI.


Αέναη επΑνάσταση: Αν... λέω αν, ζούσε την σημερινή εποχή ο Άγιος Νικόλαος\nθα ράπιζε τους Πολιτικούς μέσα στην ίδια τους την έδρα,\nτην Βουλή και ειδικότερα τους εγκάθετους,\nτου Ελληνικού λαού, ωσάν να ήταν ο Άρειος\nμε τις διαστρεβλωμένες και παγκοσμιοποιημένες θέσεις των.\nΆγιε μου Νικόλαε... Ράπισέ τους ηχηρά και δυνατά\nμήπως και κουνηθεί ο εκμηδενισμένος εγκέφαλός τους !!!\nΧαίρε Άγιε Νικόλα των θαλασσινών\nφύλαγέ μας νύχτα-μέρα\nΎμνους σού ψάλλουν Άγιέ μου\nη θάλασσα, η γη και ο ουρανός·\nγιατί ο αγώνας σου μεγάλος\nκαι λάμπεις σαν γαλάζιος φωτεινός!\nΚι ήρθε o άγιος, ο προστάτης\nτων κακόδοξων σωφρονιστής\nαπ' την θάλασσα σαν ακροβάτης\nκι αλμύρα απ' τ' αλάτι της γης.\nΜας πούλησαν, του λέγω, οι άθεοι της γης\nΑυτοί που πούλησαν\nτην άγια γαλάζια ετούτη γη,\nτίποτα δεν θα ολοκληρωθεί.\nΟ Άγιος Νικόλαος γεννήθηκε τον 3ο αιώνα μ.Χ. στα Πάταρα της Λυκίας, από γονείς ευσεβείς και πλουσίους και έδρασε την εποχή των αυτοκρατόρων Διοκλητιανού (284 - 304 μ.Χ.), Μαξιμιανού (286 - 305 μ.Χ.) και Μεγάλου Κωνσταντίνου. Εορτάζει στις 6 Δεκεμβρίου.\nΑπό το Μοναστήρι της Παναγίας Σουμελά Μικράς Ασίας.\nΣημαντικό είναι να επισημανθεί ότι κατά την Α' Οικουμενική Σύνοδο που συνήλθε στην Νίκαια της Βιθυνίας το 325 μ.Χ., έλαβαν χώρα και πολλά θαύματα από τους Άγιους και θεοφόρους Πατέρες. Χαρακτηριστικό είναι το συμβάν μεταξύ του Αγίου Νικολάου και του Αρείου, όπου ο Άγιος, μην μπορώντας να συγκρατήσει την αγανάκτηση του για τα όσα υποστήριζε ο Άρειος τον χαστούκισε. Ο Μ. Κωνσταντίνος τιμώρησε τον Νικόλαο με φυλάκιση. Αλλά στη φυλακή συντελέστηκε ακόμα ένα θαύμα δείχνοντας την αγιότητα του Νικολάου και την πλάνη του Αρείου. (Απόσπασμα από εδώ)\nΘέματα για τον Άγιο Νικόλαο